Heriotza auzoan — Eibar.ORG | Eibarko peoria\nHemen zaude: Hasiera / Blogak / Harrikadak / Heriotza auzoan\nMikel Iturria 2015/12/08 10:51\nHaur garaiko bizilagun baten heriotza pasa den astean.\nOstegunean hil zen Ina G. 52 urte zituen eta gaixo zegoen aspalditik. Ingurukoek bazekiten, baita berak ere, ez zuela urtea bukatuko.\nOstiral iluntzean autobidea hartu eta Irunera abiatu nintzen. Zazpi kilometroko ilarak zeudela abisatzen zuten autobideko letreroek. Irungo bidesaria salbatu eta tanatoriora. Irungo kaleetan barrena ere auto pilaketak. Ondo eta erraz aparkatzea lortu nuen behintzat.\nJende asko zegoen tanatorioan, hainbat hildakoren familia eta lagunak tarteko. Goiko pisuan zegoen Inaren gorpua. Aspaldi ikusi gabea nuen eta gaixotasunaren ondorioak markatuta zituen aurpegian. Familia eta hainbat ezagun agurtu nituen.\nHorien artean zegoen OHOko nire maisu izandako Luis Aranburu. Jubilatuta dago jada eta itxura ederra zeukan. Esan zidan 23 urterekin hasi zela klaseak ematen gure eskolan eta Inaren gela izan zela lehenengoa.\nInak abentura asko izan zituen bizitzan. Batzuk hemen kontatzeko modukoak, beste batzuk hobe petit comitéan.\nGogoan daukat 13-14 urterekin (nik 8-9 urte nituen) ihes egin zuela etxetik eta mendian egin zuela lo. Gurasoek hori kontatu zidatenean, erraza da iruditzea 8-9 urteko haur hura nintzenaren aurpegia.\nBeste batean, asteburu pasa joanak ziren haren gurasoak, eta aitaren ranroberra hartu zuen (15-16 bat urte izango zituen). Frenoaren pedala zapaldu beharrean azeleragailua zapaldu eta gure etxetik gertu zegoen autobideko zubia baino lehen zegoen ezponda batean “aparkatu” zuen. Arazo nagusiena izan zen auzoko hainbatentzat pasoko tokia zela hura eta denen bistan geratu zela bere azaña. Nire ama, arduratuta, haren bila joan zen etxera. Ate guztiak zabalik eta inork ez zuela erantzuten ikusitakoan, barrura sartu eta gelako ohe azpian topatu zuen.\nDrogak bereak eta bi egin zituen auzoan eta bere hainbat adiskidek ezin izan zuten Hiesa gainditu.\nAurrekoan 1985eko paisaia izan nuen hizpide. Luis maisuari aipatu nion ume garaiko gure heroi askok bizitza gogorra izan zutela. Batzuk (Monroy, Mini, etab.) bidean geratu ziren. Inak gehiago iraun zuen.\nHorien guztien amek zenbat sufritu duten!\netiketak: ugalde, irun, arretxe, lekunberri, ventas\nMikel C dio:\nBai, egia da, bizitza gogorra izan zuten. Ni ere Ventasekoa naiz eta, nahiz eta gazteagoa izan, ezagutu nituen Ina, Mini, Monroy eta beste hainbeste. Belaunaldi hori asko sufritu zuen drogen ondorioz.\nGogoratzen naiz garai horretan Ventas ospe txarra edo zuela Irunen horregatik, baina egia esan, ez dut uste hainbesterako zenik. Edo, behintzat ez zen beste auzoak bezain arriskutsua.\nPortzierto, asko gustatzen zait zure oroitzapenaz Irunen eta idazten duzunean.\nEskerrik asko, tokaio!\nNik ere zure iritzi bera daukat: Irungo beste auzo batzuen maila berean zegoen Ventas garai hartan.


Agur Arrasateko organistari - Arrasate - Goiena.eus\nAgur Arrasateko organistari\nAitziber Aranburuzabala Juldain 2014-02-01 00:00\nArtzamendi, organoa jotzen.\nHilaren 25ean hil zen David Artzamendi Enparantza, 99 urte zituela, Arrasaten. San Juan Bataiatzailea parrokiako organo-jotzaile izan zen oso gaztetatik, eta gizon estimatua herrian; kultura eta eliza esparruetan, bereziki. Horren erakusle da astelehenean hileta elizkizunean bildu zen jendetza; herritarrez gainera, Gasteiztik etorritako lagun asko zeuden, Gasteizko organista ere izan zen-eta Artzamendi, baita Salamancan eta Toledon ere.\nModu xumean bada ere, David Artzamendiri omenaldia egin gura izan diogu eta haren hiru lagunekin izan gara: Horazio Argaraterekin –Arrasateko parrokoa–, Eugenio Etxebesterekin –gaur egun parrokiako organoa jotzen duen musikarietako bat– eta Jose Mari Velez de Mendizabalekin –historialaria–.\nMusikarako zaletasuna eta maitasuna txikitatik erakutsi zuen eta gutxira arte eutsi die zituen jardunei. "David leiala izan da. Elizari ordaindu ezineko mesedea egin dio 75 urte organoaren eta musikaren laguntzaile eta arduradun moduan; zenbat eta ardura handiagoak hartuaz. Bere hutsunea zailtasunez beteko dugu, hortxe zegoen beti, baita abuztuan ere", dio Argaratek.\nJosemari Velez de Mendizabalek zalantza barik dio, Arrasateko XX. mendeko historia musikala ezin dela ulertu Artzamendi gabe, eta haren bizitzaren pasarte batzuk laburbildu dizkigu: "5 urterekin hasi zen musika ikasten eta geroago, seminarioan piano eta solfeo ikasketak egin zituen. 1932. urtean hasi zen parrokiako organoan ordezkapenak egiten. Gasteizko Apaiztegian musika eta organo ikasketak aberastu zituen eta 1936an, Gasteizen soldadutza egin behar zuela-eta, hiriburuko San Miguel eliza nagusiko organista titularra zen Luis Aranbururen aginduetara jarri zen eta iganderoko meza nagusian arrakastaz jardun zuen. Gerra zibila hasi zenean, Toledoko Arma Lantegira bidali zuten eta han ere organista moduan jardun zuen. 1993an Frantzisko Arrizabalaga organista hiltzean hartu zuen ofizialki Davidek herriko organista kargua", dio historialariak.\nOrganista izateaz gainera, musika konpositore eta abesbatzen zuzendari moduan egindako lanak ere goraipatu ditu Etxebestek: "Musika arloan, nire ustez, egin zuen lanik garrantzitsuenetako bat da parrokiako koruak zituen ahots pribilegiatuak garaiko abesbatza handienen errefortzu izateko prestatzea; ondorioz, Arrasateko abeslariek, besteak beste, Lisboan eta Berlinen kantatu zuten. Santa Agedako koruan ere urteetan abestu zuen, eta geroago, hura izan zen urteetan entseguetako zuzendaria. Horrez gain, ezingo dut ahaztu organoarekin akonpainamenduak egiteko zuen dohain eta originaltasuna".\nLeiala, elegantea, irribarretsua\nBeti trajea eta txapela soinean zeraman gizon elegantea zen Artzamendi, eta, akaso, horregatik zuen itxura serioa; ezagutzen zutenek, baina, goraipatu egin dute zuen ironia fina eta adarra jotzeko abilezia. Orain lau urte eskas ezagutu zuen Argaratek Artzamendi: "Adinez oso aurreratuta zegoen gizona tokatu zitzaidan ezagutzea; oso gizon berezia zen, antzinako pertsonen edukazioa eta abadeekiko errespetu ikaragarria zuena. Haren aurrean mukizua sentitzen nintzen. Ikaragarria zen zuen fedea, barrutik eta sekulako debozioarekin bizi zuen. Bere gustuko piezak aukeratzen zituen mezetarako, eta, errepertorioa modernizatzen saiatzen baginen ere, abadeok toreatzen ondo zekien, baina aparteko edukazioarekin beti".\nLankide eta bizilagun ere bazuen Argaratek, ezkondu zenetik abade-etxean bizi zen-eta organista lanen trukean, Jose Luis Iñarra parrokoarekin tratua eginda. "Oso barruan zuen Iñarrari egindako promesa hori, eta horregatik ez zien sekula konpromisoei hutsik egiten", gaineratu du Etxebestek.\nKoruaren agur gozoa\nOhikoa izan zen astelehenean parrokian egin zioten agurra. Otsailaren 9ko mezarako, berriz, Artzamendik konposatutako Requiem meza-ko zati batzuk kantatzeko prestatu gura dituztela aurreratu du Argaratek.\nEugenio Etxebeste (organista eta musikaria): "David, David Artzamendi"\nAstelehenean agur esan genion David Artzamendiri, lepo betetako elizan, ehunka aldiz berak lagundu zuen doinuekin, eta baita abaguneak eskatzen zituen beste batzuekin ere. Asko gozatu izan genuen hark egiten zituen akonpainamendu pertsonal eta originalekin. Ikusi gabe bagenekien hura zela jotzen ari zena, eta haren estilo pertsonala imitatzearekin egiten genuen amets.\nEta astelehenean, haren organoaren aurrean, dokumental azkar bat balitz bezala, hainbat pasarte etorri zitzaizkidan gogora: Santa Agedako entseguak, Euskal Herriko abesbatza onenak indartzeko prestatu zituen herriko abeslariak…\nDavid, nire David, Musika Handia modukoa zen, Pianisimoekin eta Fortisimoekin osatutako espiritu harmonikoa, alaia eta serioa, fededuna eta profanoa, operistikoa eta zarzueladuna, adeitsua eta bromazalea, lagunkoia eta dibertigarria.\nLiburu bat idatz zezakeen parte hartu zuen Arrasateko musika ekitaldiak oinarri hartuta bakarrik; baina organoen teklei begiratzen nien eta filmak, ordenarik gabe, nire buruan jarraitzen zuen. Hark eman zizkidan latinezko lehenengo eskolak eta El Caserio zarzuela zuzentzen ere ikusi nuen Gurea zaharrean. Nire begi eta belarri umemokoek ezin zuten sinistu David eta haren lagun musikariek elkarrekin transmititzen zuten pasioa.\nSanta Agedako koruak zuzentzeko aitzakian Davidek oparitu zidan diapasoiarekin ere gogoratu nintzen; bi urtean bakarrik bete nuen lan hori, baina maitasunarekin gordetzen dut tresna hori oraindik. Eta horrenbeste oroitzapenekin, triste jartzen hasi nintzen, baina Ave Verum laguntzeko unea heldu zen. Organoa jotzen entzuten zidan bakoitzean nirekin horren eskuzabala zen Davidek seguru astelehenean ere barkatu zidala. Haren hileta elizkizunean organoarekin laguntzeak zuen erantzukizunak, oroitzapen horiek guztiek, eta bidean geratu ziren beste hainbatek asaldatu egin ninduten eta ez nuen partitura ondo ordenatu.\nEta lagunok, hori da Musikak daukana, maisutasun teknikoa, gustuarekin eta bihotzarekin batzen denean, pertsona errepikaezinak eta miresgarriak sortzen dituela; eta agur esateko orduan, horien falta sentitzen hasten gara eta une politak oroitzen ditugu eta inguruan ditugunei zera esaten hasten gara: "Zelako pena! David falta da! David Artzamendi".


Gay Jokoak Xxx – Free Gay Jokoak Online\nGay Jokoak XXX Da Mundu Birtualean Queer Esplorazio\nDenean bakarrik zaude, eta pentsatzen duzu gozatuz batzuk helduen aisialdi online, ez duzu behar porn tube jada. Hori delako, besterik ez duzu aurkitu Gay Jokoak XXX, plataforma dator onena ingurune birtuala, non ahal izango duzu mota guztiak arakatzeko zikin fantasiak gehien interaktiboa ahalik eta modu. Etorri gara onena new jokoak une, horiek guztiak protagonista HTML5 grafikoak eta profil gurutze-plataforma erabilgarritasuna. Erreproduzitu ahal izango duzu gure jokoak edozein gailu dezakezu propioa, zuzenean zure nabigatzailean. Eta jokoak dira anfitrioi gure zerbitzarietan., Zaintzen dugu buruz asko diskrezioa gure bisitari seguru sentitu behar, nahikoa gay sexualitatea esplorazioa. Ez du axola ari zaren bada, gay, bisexual edo bicurious, gai izango duzu gozatzeko era guztietako interaktiboa esperientziak gure gune inork ez du inoiz jakin nor zaren. Ez dugu egin duzu izena eman gure webgunean aurretik jolasten jokoak eta ez dugu inoiz galdetu edozein datu pertsonalak. Beste baino, izan ere, baieztatu behar duzu zure adina, ez duzu behar ezer egin aurretik, joko horien jolasten.\nEta etorri gara jokoak guztiak gure bilduma doan. Doan eskaintzen dugu, ez da bat hori egin ahal izango duzu ordaindu bidez beste gauza batzuk. Ez dugu, nahiz eta egin zuk ikusi iragarkiak edo hit duzu pop ups edo eskaerak dohaintzak. Guztiei buruz da sex free joko gure gunean eta gozatu ahal izango duzu enpresa asko beste jokalari harekin elkarreragin dezakezu bidez, gure erkidegoko ezaugarriak.\nBasa-Bilduma Porno Jokoak Gay Jokoak XXX\nGune hori sortu genuen du osatuena bildumak gay porno aurkituko duzu web orrian. Liburutegi hau da protagonista jokoak kategoria guztiak eta genero diren herri sexua hodiak eta orduan ere izenburuak diren berariazko helduen mundua joko edo oso arraroa. Ezagunenetako batzuk gure gunean jokoak dira sexu simuladoreak bertan gozatu ahal izango duzu hardcore porno esperientziak ez duten istorioak edo sarrera. Besterik gabe, hasi jokoa eta arraio pertsonaia horiek, hala ere nahi duzun., Joko batzuk utzi egingo duzu gauzak aldatu pertsonaiak buruz, beraz, gozatu ahal izango duzu gehiago intimo esperientzia egin ondoren itxura horiek, hala ere nahi duzun. Gay dating simuladoreak besterik ez dira gisa ezaguna da, eta dira, batez ere, jokatu bisexual eta bicurious duten gizonak hiltzen dira esperientzia gay zoriontasuna bizitza. Dugu, halaber, etorri beroena RPG sexu-jokoak, horietako batzuk eskainiz fantasia bat simulazio jokatzeko esperientzia eta bertan gozatu ahal izango duzu bihurria eszenatoki ikuspegitik pertsonaia nagusia., Adibidez, gozatu ahal izango duzu, intzestua topaketa duen guztia eramaten, sexuaren eta drama kolpe lortzean harrapatu madarikatu zure anaia edo zure aita.\nKategoria gure gune bakanak dira eta nahi etorriko batera furry sexu jolasak eta games parodia. Batean furry jokoak pertsonalizatu ahal izango duzu zure barruko fursona gisa, pertsonaia birtual bat munduan kink. Beste alde batetik, parodia jokoak izango duzu utzi arraio mota guztiak ospetsu eta, are gehiago, pertsonaiak eta anime marrazki bizidunak. Ez dira hainbeste kinks eta kategoria prest gozatu ahal izateko gure gunean. Nabigazio eta jolasten jokoak kostua duzu ezer, eta, beraz, hasi behar duzu hori oraintxe.\nGay Porno Jolas-Gune Fidatzen Dezakezu\nGoian aipatu bezala, denok gara buruz segurtasuna eta pribatutasuna gure gunean. Horregatik ez dugu inoiz galdetu edozein informazio pertsonala dugu, eta, gainera, ezaugarri enkriptatzen zerbitzari. Ez, nahiz eta mutilak guretzat lan backend gune jakingo nor zaren bitartean duzu jokoa hemen. Beste ezaugarri hori buruz cool gune honetan comment atalean aurkitu daiteke bakoitzaren azpian jokoa. Eztabaidatzeko dezakezu gauza buruzko jokoa, the kinks da eta, nahiz eta zure buruari buruz, beste anonimo jokalari mundu osoko gozatzen duten beren zikin denbora gure plataforma., Zatoz eta batu komunitate hori gabe, nahiz eta erregistratzeko gunean.


Santuenea aztertzeko larunbateko txangoa bertan behera - Santuenea - Noaua.eus\nSantuenea aztertzeko larunbateko txangoa bertan behera\nNoaua Aldizkaria 2021-12-10 07:57\nAuzo Planaren diagnosi farsearen baitan auzoa behatzeko larunbat goizerako iragarria zuten bigarren txangoa bertan behera utzi dute dugun giroagatik.\nAuzo Planaren diagnosi fasearen baitan, bigarren auzo txangoa antolatua zuten larunbaterako, abenduak 11 Santueneko "kale eta txokoak begirada analitikoz" aztertzeko. Baina deitzaileek ohartarazi dutenez, "eguraldiaren eta honek sorturiko egoera ikusita, baldintzak betetzen ez direla iritzi dugu talde eragiletik. Horregatik zita atzeratzea erabaki dugu, denon eta prozesuaren hobebeharrez".\nAuzoaren aukerak, gabeziak eta puntu kritikoak identifikatzea zen asmoa; lehen txangoa abenduaren 2an iluntzean egin zuten. Oraingoa egun argiz egin nahi zuten. Aipatu moduan ordea atzeratzea erabaki dute. Larunbat honetarako iragarria zuten gabonetarako azoka eta bazar solidarioa ere bai, kasu honetan hilaren 18ra arte.\nAuzo Planaren diagnosi farsearen baitan orain arte bideratu duten lanketaren emaitzak eta hurrengo urratsak aurkezteko hitzordua deitu dute bestalde, hilaren 16rako. Hemen Santuenean iragarri dituzten hurrengo ekitaldien berri;\nSANTUENEA, ABENDUKO ESKAINTZA\n18:30 Auzo Planaren diagnosi faseko emaitzen eta hurrengo urratsen aurkezpena Santueneako frontoian.\nGABONETAKO AZOKA TXIKIA ETA BAZAR SOLIDARIOA\n16:00 Santueneako Gure Elkartea jubilatuen eta auzo elkartearen atarian.\nZehaztasunak: "Postuak jarriko dira. Postu horietan auzoko nahiz herriko artisauek egindako eskulanak salgai jartzeko aukera izango dute. Auzoko dendariek ere aukera dute produktuek kalera ateratzeko. Gainera, gaztainak, parrilla... egongo dira. Horretaz gain bazar solidarioa jarriko dugu, liburuak, arropa, bitxikeriak, jostailuak... denetarik egongo da".\n18:30 Gabonetako zuhaitzaren piztea Dj Mendiren gabonetako musikaz girotua.\nAbenduak 21, asteartea\n18:30 San Tomas eguneko txistorra banaketa. "Olentzeroren postontzia jarriko dugu Dj Mendiren musikarekin".\nOlentzero auzoan barrena.


Ekonomia Itunaren Batzorde Mistoa funtsezko bilera da Euskadirentzat - Eusko Jaurlaritza - Euskadi.eus\nPedro Azpiazu Ogasun eta Ekonomiako sailburua elkarrizketatu dute gaur Bizkaia Irratiko "goizeko Izarretan" saioan, eta gaurkotasun politikoaren errepasoa egin du bertan.\nPedro Azpiazu Ogasun eta Ekonomia sailburuak gaur goizean Bizkaia Irratiari eskainitako elkarrizketan azpimarratu du Kontzertu Ekonomikoaren Batzorde Mistoak martxoaren 11n egingo duen bilera funtsezkoa dela Euskadirentzat. Sailburuak esan du gogor ari direla lanean bileran hainbat akordio itxi ahal izateko, hala nola Kupoaren likidazioak, Euskadik nazioarteko erakundeetan duen parte-hartzea, defizita edo zor publikoa. Era berean, Pedro Azpiazuk jakinarazi du zergak hitzartzea oraindik ez dela bilerara eramango, aldez aurretik identifikatu behar direlako zein diren lotura puntuak.\nKupoari dagokionez, sailburuak transferentzia berriek zer suposatzen duten aztertzeko beharra adierazi du. Hain zuzen ere, Gizarte Segurantzaren kudeaketa ekonomikoari erreferentzia eginez, transferentzia hori Euskadirentzat garrantzitsua dela adierazi du, eta "horrek dakarren zenbateko ekonomikoa ikusi beharko da".\nEstatuko aurrekontuei dagokienez, Espainiak aurrekontu onartua izatearen garrantzia nabarmendu du Azpiazuk. "Espainian aurrekontuak onartzea beharrezkoa da, duela hiru urteko aurrekontuekin lantzen ari gara", adierazi du. Ildo horretan, aurrekontua onartzeak egonkortasuna dakarrela azpimarratu du, Estatuari zein Euskadiri mesede egiten dion egonkortasuna.\nHalaber, Miren Gorrotxategik Jaurlaritzaren aurrekontuak onartzeari uko egitearen inguruan esandakoak aipatuz, Azpiazuk azpimarratu du Gobernua beti egongo dela alderdi guztiekin negoziatzeko prest. "Lander Martinezekin konfiantza politikoko harremana izan dugu, eta hori baloratzekoa da", adierazi du. Aurrekontuen itunaren jarraipen batzordeari buruz galdetuta, sailburuak adierazi du, klima aldaketari dagokionez, ekintza gehienak martxan daudela, enpresetan trantsizioa laguntzeko ekintzak, auto elektrikoa, udalentzako auditoriak...\nAzpiazuk elkarrizketan jorratutako beste gaia koronabirusari buruzkoa izan da. Ogasun eta Ekonomiako sailburuak lasaitasuna eskatu du, eta, Osasuneko sailburuak esan duen bezala, eskuak garbitzea, doministikuekin kontuz ibiltzea... Koronabirusak ekonomian izango duen eraginari dagokionez, Azpiazuk onartu du ez dela positiboa izango, baina, oraingoz, ez da hazkunde ekonomikoaren aurreikuspena berrikustera ausartu.


Ia 121 milioi euroko isuna sei aseguru-etxeri, prezioak ituntzeagatik | Consumer\nIa 121 milioi euroko isuna sei aseguru-etxeri, prezioak ituntzeagatik\nCNCak ziurtatzen du prezioen kartelak direla lehiakideentzako jokabide kaltegarrienak\nLehiaren Batzorde Nazionalaren (CNC) Kontseiluak Asefa, Mapfre eta Caser aseguru-etxe espainiarrak eta Swiss Re, Scor eta Münchener berraseguratzaileak zigortu ditu, guztira 120.728.000 euroko isunekin, “Espainiako eraikuntzan gutxieneko prezioak finkatzeko hitzarmena” egiteagatik. Luis Berenguer buru duen erakundeak inoiz jarri duen isunik handiena da.\nCNCak bere komunikatuan azaltzen duenez, “prezioen kartelak dira lehiari kalte gehien egiten dioten jokabideak, eta, horregatik, erakundeak eta beste lehiaren arloko agintari batzuek tolerantzia zero politika garatzen dute horien aurrean, eta hori hautemateko tresnak ematen dituzte, hala nola klementzia-programak eta ikuskatze-ahalmenak indartzea”. Gutxieneko prezioen kartel hori, bereziki, “lehia babesteko arauen arau-hauste oso larritzat hartu du CNCk; izan ere, luze iraun du, eta, gainera, etxebizitzen sustatzaileentzat nahitaez kontratatu beharreko produktu baten merkatu osoari eragin dio, kostu horren igoera etxebizitzaren azken preziora eramateko aukera baitute”.\nAsefak zigorrik handiena jasango du, 27,76 milioi eurokoa; Swiss Re-k, berriz, 22,64 milioi ordaindu beharko ditu; ondoren, Mapfre-ek 21,63 milioi euro; Scor-ek 18,59 milioi euro; Munich Re-k 15,86 milioi, eta Caser-ek 14,2 milioi.\nGutxieneko prezioen akordioa\nEraikuntzaren Antolamenduari buruzko Legeak 2002. urtean etxebizitzetarako diren eraikin berrien sustatzaileek hamar urterako kalte materialen asegurua kontratatzeko betebeharra ezarri zuen. Aseguru horrek egitura-elementuetan jatorria duten akats edo akatsek eraikinean eragindako kalteak bermatzen ditu, eta eraikinaren erresistentzia edo egonkortasuna arriskuan jartzen du (hamar urteko asegurua). “Eraikuntzaren sektorea izugarri hazi zenez, hamar urteko aseguruaren merkatua nabarmen handitu zen, eta hazkunde handia izan zuen, bai eta prezioen lehia handia ere”.\nLehiaren kontakizunaren arabera, 2001eko bigarren seihilekoan, hamar urteko aseguruen Espainiako bi aseguru-etxe nagusietako, Asefa eta Mapfre, tamaina handieneko hiru berraseguratzaileekin bildu ziren, eta haiekin informazioa trukatu zuten. Ondoren, gutxieneko prezioen akordioa lortu zuten, urte hartako abenduaren 5ean sinatutako agiri batean islatu zena.\nKartelean parte hartu zuten enpresek hitzarmena betetzen zela zaindu zuten, eta ez-betetzeak atzematen zituztenean, “modu koordinatuan presioa egiten zieten aseguratzaileari, finantza-erakundeari, aseguru-artekariari edo berraseguru-konpainiari”, gehitu du lehiaren zaintza-erakundeak. Ondorioz, hamar urteko aseguruen merkatu osoak prima berak aplikatu zituen -Caser-ek 2006tik aurrera aplikatu zuen-, eta horrek prezio-askatasuna kaltetu zuen. CNCak azaltzen du, isun hain handiekin, etorkizuneko portaeren aurrean disuasio-helburua duela.\nMapfrek adierazi du ez datorrela bat CNCk ezarri dion “neurriz kanpoko” isunarekin, eta jakinarazi du Auzitegi Nazionalean errekurtsoa jarriko duela. Konpainiak ez du arau-hausterik egin.\naseguratzaile multa-eu pacto precios-eu


2018/12/18 :: 22:17\nLan duina eta bizi duinaren aldeko auto karabana Beasainen abiatu dugu, bertako haurreskolatik. Hain zuzen ere, EAEko unibertsitatez kanpoko hezkuntza publikoa borrokan dago, eta gaur greba eguna zuten haurreskoletan. Lanuzteekin bat egin dugu.\nOlaberriara abiatu gara ondoren, eta Arcelorren izan gara. Lantegiaren egoera azaltzeko batzar bat egin dugu zubi azpian, eta gure aldarrikapen eta salaketen berri eman dugu.“ArcelorMittal Olaberrian baditugu prekarietatearen adibide batzuk. Urteak dira plantilla faltagatik aparteko ordu kopuru onartezinak jasaten dituztela langileak. Azken urteetan gero eta azpikontratazio gehiago dago. Lan berdina egiteko, soldata eta baldintza ezberdinak langileentzako. Multinazionalaren nahia garbia da. Postuak kanporatu, enplegu finkoa suntsitu eta lan prekario eta malguagatik aldatu”, azaldu dugu.\nOlaberriako Carrefourren ere egon gara. Elkarretaratze bat egin dugu, “Hemen lan egin, hemen negoziatu” lelopean, bertako hitzarmenen alde; hitzarmen estatalen aurka, alegia.\nGoizeko jarduerak amaituta, arratsaldean, Infogunea ezarriko dugu Urretxu-Zumarragako Potros enparantzan, 17:30etik 19:00etara.\nEkimen Ibiltaria Gasteizera iritsiko da ostiral eta larunbatean. Hauxe da egitaraua:\nOstirala, azaroak 10:\n9:00etan, ekintza sindikaleko tailerra, LABen egoitzan.\n11:00etan, Infogunea, Correos plazan.\n11:30ean, auto karabana, “Araban enplegu duina” lelopean: Martxoak 3 plaza, Mercedes, Michelin.\n12:30ean, mobilizazioa, zutabe ibiltariak, Correos plazatik: azpikontraten aurka, EAJren harrokeriaren kontra eta zerbitzu publikoen suntsiketaren aurka.\nLarunbata, azaroak 11:\n12:00etan, Infogunea, Correos plazan.\n12:00etan, pikete informatiboak, dendaz denda, sektore feminizatuak eta prekarietatea ikusgarri egiteko.\n13:00etan, elkarretaratzea, Correos plazan.


Giza-estatua handiena inauguratu da Indian Sustatu.eus - Teknofiloen albistegia\nGiza-estatua handiena inauguratu da Indian\n2018-11-27 : 12:52\nAzaroan inauguratu da Indian "Batasunaren Estatua", gizaki baten irudia duen munduko estatuarik altuena. 182 metro garai da, Bilboko Iberdrola Dorrea baino 17 metro garaiagoa. Baina daogen plataforma-eraikina kontuan hartuta, 240 metroko garaieraraino altxatzen da zorutik.\nIndiako mendebaldeko Gujarat estatuan dago irudi erraldoia. Ibaia baten ondoan kokatua, tamainaren perspektibarik gabe, ematen du gizon bat dela putzutxo baten ondoan...\nVallabhbhai Patel edo Sardar Patel izeneko politikari indiarra da irudian agertzen dena. Indiako independentzia mugimenduan inportantzia handia izan zuen politikaria izan zen, nahiz eta atzerrian ez izan Gandhi edo Nehru bezain ezaguna. Gandhi bezala Patel gujaratiarra zen, eta bere ekarpen nagusia izan zen Indiako lehen barne-ministro eta lehen ministro-orde bezala, independentziara ekartzea India osatzen zuten hainbat printzerri. Izan ere, 1947an India britainiarra zatitu eta bi estatutan bilakatu zenean (India nagusiki hindua eta Pakistan musulmana), teorikoki britainiar agintetik kanpo zeuden zenbait egitura subirano zeuden Indian, printzerri direlakoak, zenbait dinastiaren kontrolpeko lurralde nolabait autonomoak.\nEstatu horietako batzuek independentzia propioa garatu nahi izan zuten, baina Sardar Patelen politikak, kasu batzuetan militarrak, denak ekarri zituen Indiako errepublika berriaren baitara, kasu batzuetan militarki eta indarrez ere bai, hala nola Hyderabad estatuaren inbasioarekin. Horregatik, Indiaren independentziaren sinbolo baino gehiago, bere batasunarena da Sardar, eta hortik estatuaren izen ofiziala.\nMunduko estatua altuenen zerrendan, handienak nahiko berriak dira, 21. mendekoak eta ia gehienak Asian kokatuak. Estatua honen odnoren, bi Buda erraldoi daude, bat Txinan eta beste bat Brimanian. Sailkapen orokorrean atzerago dagoen bat, 68.a, gure arreta bereziki erakarri duen beste bat dago_ Mongoliako hiriburan dago, 40 metroko garaiera du, eta Gengis Khan lider mongola agertzen da zaldi gainean.\nBi irudi izateaz gain, biak zilar kolorezkoak, barrutik sartu eta estatua gainera igo zaitezke, Gengis Khanen brageta edo zirritu paretik irten eta zaldiaren buru gaineraino ibil zaitezke.\nHorra irudiko konparaketan munduko lehen bi estatua erraldoiak, beste irudi ezagun batzuekin alderatuta. Hirugarrena, noski, Askatasunaren Estatua da, New York hiriko sinboloa. Laugarrena agian ez zaizue oso ezaguna, baina Europako estatua erraldoiena da, Volgogrado hiriko monumentu sobietarra da, 1967koa.


EMAITZA HAGITZ ONAK BETI GAZTEKO TRANSBIDASOA MASTER TALDEAK LORTUTAKOAK! – BETI GAZTE\nEMAITZA HAGITZ ONAK BETI GAZTEKO TRANSBIDASOA MASTER TALDEAK LORTUTAKOAK!\nAzken aste hauetan Beti Gazteko TRANSBIDASOA taldeak emaitza hagitz onak lortu ditu partu hartu dituen probetan.\nSalinas de Arañan Ion Zeberiok bosgarren postuan bukatzea lortu zuen, bere kategoriko bigarrena geldituz. Modu honetan Challege-ko postu hobeneten sailkatu da. Dorronsoro eta Ariztimuño berriz, talde nagusiarekin bukatu zuten 130 kirolaritik 50ek bukatutako proban.\nVillanueva de Gallegon, Aragoiko Kopako bertze proba batean, Peio Lizartza lehendabiziko 20 kirolarien artean bukatu zuen, Luziano Mitxelena Máster60ean eta Ion Zeberio mendikoan irabazleak izan ziren. Joxe Mari Sestorain eta Jabier Ariztimuñok gogor aritu ziren lanean proba guztian zehar.


Herritarren parte hartzea bilatzen duen #kfe07 ekimenak ikaskuntza eta ekintzailetza landu zituen Donostian\nPasa den ostiralean, maiatzak 17, #kfe07 ospatu zen, berdintasuna, horizontalitatea, erraztasuna eta independentzia bezalako kontzeptuetan oinarrituz sormen kolektiboa sustatzen duen ekimena. Oraingo honetan, ekimenak bi egoitza izan zituen Donostian.\nLehenengo egoitzan bi talde antolatu ziren (euskara eta gaztelania) eta eztabaidatutako gaiak honako hauek izan ziren bi kasuetan: nola saretu herritarren partaidetza ikaskuntza prozesuetan, elkarren arteko ikaskuntza nola sustatu eta zer egin daitekeen erakundeetatik inbasibo izan gabe elkarren arteko ikaskuntza errazteko. Bilera honetako helburua herritarren ekintzailetza bultzatzea eta gure ahalduntzea eta aktibotza eragitea izan zen.\nBigarren egoitzako helburua bideojokoen esparruko eztabaida-gune berria sortzea izan zen, bideojokoekin lotutako proiektuak erakutsiz eta ekintzailetza arlo honetan nola gauzatu aztertuz, herritarraren ikuspegi sortzailetik eta enpresaren ikuspegitik. Ideia nagusia “inguruneak” duen garrantziaren azpimarratzea izan zen.\nKfe Berrikuntza herritzarren parte hartzerako metodologia da, deialdi desberdinen bitartez mundu osoan zehar 80 egoitza baino gehiago biltzea lortu duena.\nEzberdintzen duen ezaugarria da edozein pertsona, munduko edozein tokitan, kfe baten antolatzailea izan daitekeela, eta ekimenak antolatzen dituen aldibereko topaketetan izena eman.


"En plan" helduek ez bezala - ERA\n“En plan” helduek ez bezala\nIdentitatea haurtzaroan eraikitzen hasi eta bizitza osoan luzatzen da. Poliki-poliki osatzen doa, baita eraldatuz ere. Bizipenek, esaterako, guregan eragin zuzena dute, baita bizitzako hainbat denbora-aldik ere. Nerabezaroan sartuta, adibidez, prozesua esprintean bizkortzen da. Haurtasuna atzean utzita, oihuka agertzen da nerabea, gurasoen besoetatik askatu nahi duena, bere tokiaren bila abiatu berri dena.\nEta gurasoek, helduek, jadanik ez dute ordura arteko tokia beteko, lagunei baitagokie. Horregatik, adin horretan desberdintzen ahalegintzen dira eta beraien estilo propioa sortzen. Aise ikusten da janzkeran, zaletasunetan, keinuetan… eta nola ez, hizkeran.\nFenomeno hau orokorra da, toki gehienetan ematen dena. Gazteak direla lau haizetara aldarrikatzeko beharrari hizkera propioarekin erantzuten diote. Eta gazteentzat zer esaten duten baino garrantzitsuagoa da nola esaten duten: hitz propioak/bereziak, behin eta berriro errepikatzen diren esamolde eta makuluak… Bada, horrez gain, hemen bada bereizgarri bat: gazte elebidunek, hizkuntzak konbinatzen dituzte. Ya sabes, bai ezta? Hortaz, ez da arraroa euskañola edo euskanglisha entzutea.\nAzken batean, garai horretan arau bakarra dago: arauak haustea. Eta garrantzitsuena da talde bateko kide sentitzea.\nModa guztiak bezalaxe, urtetik urtera aldatzen da gazte-hizkera ere. Hori dela eta, helduei kosta egiten zaie erritmoa jarraitzea. Berria delakoan esamolde bat erabiltzen hasi orduko gazteek jadanik deskatalogatu eta beste bat darabilte bolo-bolo.\nHori da hizkuntza bizia eta hori da hizkuntza batean bizitzea.\nIzenak dioen bezala, gazte-hizkera gazteek beraiek sortua da. Horrenbestez, pentsa daiteke helduek hor ezer gutxi egin dezaketela. Hala izan arren, adin horretako seme-alabak dituztenek haien eskura jar ditzakete gisa honetako baliabideak, nondik edan izan dezaten:\nUrtxintxa.eus atariko bilduma. Mobilerako aplikazioa ere erabilgarri dago eta esamoldeen sailkapenaz gain (adar jotzeko, ligatzeko edo haserretzeko esamoldeak) proposamenak bidaltzeko aukera ematen du, baita galdera-erantzun jokoaren bidez esamolde berriak ikasteko ere. Liburua ere eskuratu daiteke.\nAhotsak proiektuak sortutako “Gazte gara gazte” gunea. Gazteei egindako elkarrizketa eta bideo asko dauzka, baita gazte hiztegia ere.\n“Irainka. Euskal irainen bilduma” Aurkenerena, Garcia eta Zelaiak 1999. urtean argitaratutako liburua. Bildumari buruz Berriako kazetariek egindako bideoa.\nSokasaltorako, zotz egiteko edo eskuekin jolasteko kantuak ikasi nahi?\nHemen da JOLASAK ETA SOLASAK bideo sortaren bigarren edizioa. Iaz bezala, oraingoan ere 6 bideoz osatutako bilduma ekoitzi…


Herrira: PSEk presoen aldeko mozioa onartzea ekidin du EAJk\nZornotzako Herrira mugimenduak salatu duenez, PSEk Zornotzako presoen aldeko mozioa babestea ekidin zuen EAJren amarru batek iragan ostiraleko Osoko Bilkuran.\nEgin Dezagun Bidea ekimenaren adierazpen bozkatu zuten ostiralean, Zornotzako Udalan. Mozioan Iñigo Akaiturri eta Juan Jose Legorburu presoak berehala aske uztea eskatzen zuten, zigorra beteta dutelako.\nHorrez gain, espetxe-zigorra 40 urtera luzatzea ahalbidetzen duen araua ez aplikatzea eta egungo kartzela-politika aldatzea eskatzen zuen mozioak.\nZornotzako Herrira mugimenduak azpimarratu duenez, PSEk aipatu mozioa babesteko konpomisoa hartu zuen, baina EAJk egindako azpijoko baten ondorioz, Alderdi Sozialistaren zuzendartzak kontrako botoa ematera behartu zuen Zornotzako PSE.\nMugimenduak azaldu duenez, osoko bilkura egin baino bi egun lehenago, iragan asteazkenean, EAJk albiste-agentzia bati filtrazioa egin zion, Zornotzako PSEk eta Bilduk ETAko bi presoren askatasuna eskatuz mozio bat onartu behar zutela zabalduz.\nHerrira mugimenduaren arabera, gaia Alderdi Sozialistaren zuzendaritza nagusiraino heldu zen, eta Zornotzako PSEko zinegotziak kontra bozkatzera behartu zituzten.\nInformazio gehiago:Eitb: Herrira: PSEk presoen aldeko mozioa onartzea ekidin du EAJk


Bizkaian ospatuko da 2022an Europako kirol anitzeko triatloi txapelketa – Ekonomiaren KZ\nBizkaian antolatuko da 2022an Europako Kirol Anitzeko Triatloi Txapelketa, 8.000 kirolari eta laguntzaile erakarriko dituena. Lehenengo aurreikuspenen arabera, 10 milioi euroko eragin ekonomikoa izango duela kalkulatzen da.\nProbak hamar egunez egingo dira lurraldeko hainbat tokitan, hala nola, hiriburuan, Bizkaia zubiaren azpiko itsasadarrean, Bermeon eta Urdaibaiko biosferaren erreserban, eta Enkarterri eskualdean. “Garrantzi handiko ekitaldia da, iraupenagatik, kokaleku ugariengatik eta lurraldean izango duen proiekzioagatik”, azpimarratu dute Ainara Basurko Sustapen Ekonomikoko foru diputatuak eta Juan Mari Aburto Bilboko alkateak.\nBi erakundeek lanean jarraitzen dute etorkizunean ekitaldi berriak erakartzeko, egoera epidemiologikoa normalizatu ondoren. “Ekitaldi hau gure ekonomia eta enplegua indartzeko, gozatzeko eta Bilbo eta Bizkaia nazioarteko eremuan jartzeko beste ekitaldi batzuen artean lehena baino ez da”, azpimarratu dute biek.\nOraindik datak behin betiko itxita ez badaude ere, txapelketa datorren urteko irailean edo urrian izango da, eta Europako sei txapelketa bilduko ditu hamar egunetan zehar: duatloia (Bilbon), duatloi krosa (Enkarterrin), akuatloia (Getxo eta Portugaleteko itsasadarra Bizkaia Zubiaren azpian), triatloi krosa (Bermeon eta Urdaibaiko biosferan), eta distantzia erdiko triatloia (Bilbon).\nSustapen Ekonomikoko diputatuak azpimarratu duenez, txapelketaren formatuak, “Bizkaiko hiru ardatzen inguruan (itsasadarra, kostaldea eta mendiak) eta jasangarritasunean oinarritutako garapen turistikoko estrategia garatzen jarraitzeko erronkan sakontzen du”.\n“Gure ateak irekitzeaz harro”\n30 herrialdetako 3.000 kirolari eta 5.000 lagun baino gehiago erakarriko ditu ekitaldiak, hamar milioi euroko zuzeneko inpaktu ekonomikoarekin. “Txapelketaz gozatzeaz gain, bisitariak ere hartuko ditu, ekonomian eta irudian duten eraginarekin. Oso harro gaude kirolaren festa handi honi ateak irekitzeaz”, esan du Bilboko alkateak.\nIzan ere, kirol arlotik haratago, txapelketa hau ekitaldi turistiko, kultural eta gastronomiko handi bat izatera deitua dago. “Ekonomiaren, ostalaritzaren eta turismoaren dinamizatzailea izatea nahi dugu, bai eta jarduera egokien erreferentea izatea ere, jasangarritasunarekin konprometitutako erakunde batetik”, azaldu du Jose Hidalgo Espainiako Federazioko presidenteak. Antolakuntzak ingurumena zainduko duela probak prestatu eta garatzerakoan azpimarratu du.\nHorrela, agenda paralelo bat antolatuko da, lurraldeko erakargarritasunak erakusteko, zirkuitu kultural eta gastronomikoak barne, edo inguru turistikoetatik egindako ibilbideak barne. “Beste esperientzia batzuk ere bizitzea nahi ditugu, kirol arlotik haratago. Europa osotik etorriko diren 8.000 pertsona horiek hemen bizi izan dutenaren preskriptore izatea, lurraldera itzuli nahi izatea “, azpimarratu du Hidalgok.\n2018ko edizioan, Eivissan, 5,3 milioi euroko eragin ekonomikoa izan zuen ekitaldiak, 5,6 eguneko batez besteko gaualdiekin eta 1.178 euroko batez besteko gastuarekin kirolari bakoitzeko. Pontevedran ere, 2019an, ekitaldiak eragin handia izan zuen ostalaritzan, eta okupazioak ia % 100ekoa izan zen, baita hiriaren inguruan ere.\n← Urtebete lehenago baino 17.500 langabe gehiagorekin amaitu da 2020a\nEusko Legebiltzarrak uko egin dio alokairuen prezioa mugatzeari →\nZor publikoa berriro hazi da eta 1,4 bilioira iritsi da


EkinBarri - Cebek Dei iezaguzu\nCEBEKek, FVEMek, CECOBIk, ASCOBIk eta AVEQek zuzentzen dituzten Bizkaiko enpresa-erakundeok Bizkaiko Foru Aldundiaren laguntzaz sustatzen ari gara pertsonak helburu nagusi dituen enpresa-estilo berria garatzeko eta sendotzeko prozesua.\nProposamen hau errealitate berrietara egokituta egongo denez, lehiakortasun-maila handiagoa emango die gure enpresei eta garapen profesional zein pertsonalaren maila hobeak, enpresetako pertsonei. Horrela, Bizkaiko ekonomiaren eta enpresen garapena bultzatuko da.\nEtorkizunari begiratzeko modu berria, pertsonetan oinarrituta eta ingurune aldagarriko erronkei aurre eginda.\nEnpresei lagundu nahi diegu konfiantzan, gardentasunean eta pertsonen partaidetzan oinarritutako egoera berrirantz bilakatzen.\nInteresak bateratu eta proiektu partekatuak bilatu nahi ditugu, enpresen lehiakortasuna eta jasangarritasuna indartzeko.


"Baikorregia da euskal gizarteari buruz daukagun ikuspegia" - Bizkaiko Hitza\n“Baikorregia da euskal gizarteari buruz daukagun ikuspegia”\n2018, martxoak 09 Bizkaia 1648\nOrri batean mapa bat marrazten hasi da Aitor Urresti, EHUko Energia Berriztagarrietako irakaslea (Bilbo, 1975): “Ea, has gaitezen zenbatzen”. Puntu bat egin du, Bizkaiko Zierbena herria irudikatzeko. “Bahia de Bizkaia Gas gasifikadora”. Beste puntu bat egin du haren ondoan. “Bahia de Gas elektrizitate etxea”. Zerrenda egiten jarraitu du. “Santurtziko Ziklo konbinatuko zentral termikoa”. Beste puntu bat mapan. “Boroako zentral termikoa, Petronor, Gabiota, Gatika”. Gelditu egin da, eta marrazkia mutur batetik bestera zeharkatzen duen marra bat egin du. “Hemen, Gueñes-Itsaso goi tentsioko linea elektrikoa joango da”. Zirriborrora begira geratu eta galdera jaurti du: “Honetan guztian, non geratzen dira gure lur berdeak?”.\nZeri erantzuten dio Gueñes-Itsaso goi tentsioko lineak?\nREE Red Electrica Española enpresak bi arrazoi ematen ditu bere txostenean, Gueñes-Itsaso goi tentsioko linea justifikatzeko: batetik, dauden murrizketa teknikoak gainditu behar direla; bestetik, beharrezkoa dela nazioarteko konexioa indartzea. Interkonexioaren arrazoi hori itzalean geratu da, bigarren plano batean. Baina beharrezkoa da lehen planora ekartzea. Azalduko dut zergatik: oraintxe bertan dagoen sare elektrikoarekin, Kantabriatik, Burgostik, Gipuzkoatik zein Lapurditik datorren elektrizitate guztiak Gatikatik pasa behar du. Gueñes-Itsasoko linea egiten bada, Gatikara doan sare elektrikoa murriztu egingo da.\nHor dago gakoa: Gueñes-Itsaso goi tentsioko linearen egitasmoak kasik hogei urte beteko ditu, baina 2011n lozorroan utzi zuten proiektua, 2015ean berriz atera zuten arte. Zer gertatu zen orduan? Bada, Gatika eta Cubnezais goi tentsio bidez lotzeko egitasmoak indarra hartu zuela. Horregatik azkartu dute Gueñes-Itsaso proiektua ere.\nElkarri lotuta doaz, hortaz, Gueñes-Itsaso goi tentsioko linea eta Gatika eta Cubnezais arteko itsaspekoa?\nBai, lotuta doaz egitasmo biak. Orain, bi aukera daude elektrizitatea Gipuzkoara eta Frantziara bidali ahal izateko: Gatikatik Hernanira doan saretik egin, edo Itsasoko saihesbidea erabili: hau da, Gatikatik Itsasora bidali, eta handik Hernani eta Frantziako sarera lotu. Zer gertatzen da? Gatika eta Cubnezais arteko goi tentsioko linea egiten bada, Gatikako azpiestazioa saturatu egingo dela, eta ez dela gaitasun nahikorik egongo Gipuzkoara eta Frantziara elektrizitatea bidaltzeko.\nHor sartzen da Gueñes-Itsaso linearen eraikuntza.\nGueñes-Itsaso linea eginez gero, Gipuzkoara bidali beharreko energiak ez luke Gatikako estazio elektrikotik pasatu beharko, eta horrela libreago utziko litzateke Frantziarekin egin nahi den elektrizitate truke horretarako; alegia, Gatika eta Cubnezais arteko interkonexioa ahalbidetzeko.\nAbiadura Handiko Trenarentzat beharrezkoa da Gueñes-Itsaso arteko linea?\nREEk txostenetan dio Gueñes eta Itsaso arteko azpiegitura AHTa energiaz elikatzeko behar dela. Baina hori ez da egia. AHTrako beste elektrizitate linea bat dago aurreikusita, askoz ere tentsio baxuagokoa —120 kW-ekoa, gutxi gorabehera—. Gainera, AHTarentzat Gasteiz, Hernani eta Zornotzako Luminabaso ingurunean aurreikusten dituzte estazio elektrikoak. Egitasmoak ez datoz bat.\nREEk txostenean aipatzen du energia berriztagarriak ere bultzatuko dituela.\nGatika eta Cubnezais arteko goi tentsioko linearen egitasmoan eta Gueñes-Itsaso bitartekoan, bietan erabitzen dute segurtasun energetikoaren argudioa eta energia berriztagarriak bultzatzeko nahia. Baina helburua energia berriztagarri gehiago lortzea bada, ez genituzke Frantzia eta Bizkaia lotuko; alegia, Europako herrialderik nuklearrena eta energia berriztagarri gutxi dituen herrialdea. Araba, Bizkai eta Gipuzkoan kontsumitzen den energiaren %7 besterik ez da berriztagarria. Datu horiek aintzat hartuz gero, argudio horrek ez luke indarrik izango.\nInportatuko den energia nuklearra den ala ez ere ez da ziurtatzen?\nBadakizu zer dagoen Cubnezais aldamenean? Blayais izeneko zentral nuklearra. Hortaz, zein izango da Gatikatik, Lemoizeko zentral nuklearrerako eraiki zen azpiegituratik, iritsiko zaigun energia mota? Nori bururatzen zaio, zentral nuklearraren aurka izan zen mugimendu eta borrokaren ondoren, azpiegitura hori erabiltzea beste zentral nuklear batekin konektatzeko? Uste dut pasatu egin direla.\nAldeko argudioek diote elektrizitatearen prezioa jaitsi egingo dela.\nKatalunian ere egin zen halako interkonexioa, Pirinioak zulatuz eta kableak handik sartuz. 2015aren bukaeran inauguratu zuten lana. Bada, 2015eko eta 2016ko Frantziako eta Kataluniako datuak alderatuz gero, ez da inolako aldaketarik egon. Berez loturak konexioa bikoiztu duen arren, prezioek berdin jarraitzen dute. Baina, bestalde, interkonexioaren ondoren, Katalunian sei aldiz handiagoak dira parke eolikoei jarritako murrizketak. Hortaz, prezioen eta berriztagarrien argudioak erori egiten dira.\nZergatik herrialdeak elkar lotzeko joera?\nEuropako Batasuna aspaldi ari da aipatzen interkonexioaren beharra, mantra bihurtzeraino. Helburuak ere finkatu dituzte: 2020. urterako herrialde batetik besterako argindar loturak %10era iristea nahi dute. Baina neurri horrek baditu bere ertzak: gomendioa da, ez betebeharra. Gainera, kalkulua egiteko instalatutako produkzio gaitasunean oinarritzen dira, eta ez urteko kontsumo elektriko errealean. Europako herrialde gehienetan instalazioak eta kontsumoak nahiko bat datoz, baina iberiar penintsulan behar dena baino bi aldiz gehiago sortzen da. Zentzurik ba al du, orduan, produkzio gaitasunaren adierazlea erabiltzeak, gerora kontsumitzen ez bada?\nJoera aldatu egingo dela diozu.\nEuropako Batzordeak ere kritikatu du adierazle hori erabiltzea. Hainbat herrialdek energia berriztagarriak sartu dituzte sare elektrikora, baina ez dituzte zentral elektrikoak itxi. Horren ondorioz, desoreka sortzen da, herrialdeek ez baitute sortzen den guztia erabiltzen, nahiz eta energia sortzeko gero eta instalazio gehiago egon. Horregatik ari dira berriz pentsatzen 2030. urtera begirako helburuak. Ziurrenik, hor adierazleak aldatuko dira: instalatuta dagoen potentzia neurtu beharrean, urtero kontsumitzen den energia kopurua aintzat hartuko da, eta, hori aldatuta, interkonexioek ez dute zentzurik izango.\nOrain aurkeztu dute Gatika-Cubnezais arteko goi tentsioko obra, eta berehala hasiko dira Gueñes-Itsaso artekoa eraikitzen. Ezkorra al da panorama?\nGatika eta Cubnezais arteko proiektua hasi besterik ez da egin; azpiegitura zalantzan jar liteke, baita Bruselan ere. Han ere hasi beharko da presioa egiten, azpiegitura eraiki ez dezaten. Nolanahi ere, REE dena azkartzen ari da, aurreikusten duelako egitasmoak aurkako jarrerak sortu ditzakeela, eta egitasmoa birpentsatu daitekeela, Europara iristen bada. Trantsizio energetikoa nola egin berriz pentsatzen ari dira Europako Batasunean. Horregatik diot denborak garrantzia duela. Ni baikorra naiz: lehenengo dorrea jartzen ez den bitartean, gauza asko egiteko aukera dago.\nBeraz, norabidea aldatzeko aukera badago?\nBai, baina, edonola ere, uste dut baikorregia dela Euskal Herriko gizarteari buruz dugun ikuspegia: uste dugu berdeenak garela, eta aurrerakoienak; lurraldea gehien maite dugunak. Baina datuak aztertzean konturatzen zara ez dela horrela. Energia ereduari buruzko hitzaldiak ematen ditudanean, sarritan galdetzen dut: nola uste duzue gaudela berriztagarriei dagokionean, inguruko lurraldeak baino hobeto ala okerrago? Jendeak hobeto gaudela erantzuten dit, baina ez, usteak uste, askoz ere okerrago gaude: Araban, Bizkaian eta Gipuzkoan, kontsumitzen dugun energiaren %7 besterik ez da berriztagarria. Iberiar penintsulan, adibidez, %17an dago ehuneko hori.\nHortaz, energiaren ekoizpen ereduan jarri behar da mira?\nBeharrezkoa da makroazpiegiturak alde batera utzi eta ditugun beharren araberako egitasmoak pentsatzea, tokian tokiko kontsumoari begiratuta eta eredu deszentralizatuagoetan oinarrituta. Energiaren Euskal Erakundea eta Jaurlaritza etengabe ari dira esaten energia berriztagarriak ez direla seguruak, eta gas naturalaren aldeko hautua egin behar dela horregatik. Ziur gaude seguruagoak direla kanpotik ekartzen diren energia iturriak eskura ditugunak erabiltzea baino?\nJaurlaritzak ez du energia berriztagarrien aldeko lan nahikorik egiten?\nErakundeetatik ez dago interesik berriztagarrietan inbertitzeko. Legebiltzarrean, orain ari dira jasangarritasun energetikoaren legea lantzen, eta ikusiko dugu zertan geratuko den. Edonola ere, argi dago ez dagoela horien alde egiteko bultzada politikorik. Udaletxeetan, aldiz, bestelako joera nabari da. Udala zenbat eta txikiagoa izan, gero eta interes handiagoa dute energia berriztagarrien auzian.\nHalako egitasmoek lurraldea egituratzen dute?\nJakina egituratzen dutela. Gueñes-Itsaso goi tentsioko lineak alde batetik bestera doan arrakala bat eragingo du: Bizkaia eta Gipuzkoa erabat zatituko ditu. Gueñesen izan ezik, dorreak eta kableak jarriko dituzte goi tentsioko kableak gurutzatuko dituen herrien kanpoaldean; hain zuzen, aberastasun ekologikorik handiena daukaten zonaldeetan. Ganekogorta, Artxanda, Gorbeia ingurua, Urkiolako Parke Naturalaren zonaldea… Horrek guztiak gure lurraldea taxutzen du. Eremu honetan euskal erakundeek ez dute hitzik, Madrilgo Gobernuak duelako azken erabakia. Berez, azken baimenaren zain daude, eta egun batetik bestera has daitezke lanean. Egia da ezin dutela ezer egin, baina, aldi berean, gauza asko egin daitezke.\nHaustura hidraulikoa da adibiderik argiena. Eusko Jaurlaritzak, berez, ezin zuen ezer egin egitasmoaren aurka, Espainiako Gobernuaren konpetentzia zelako soilik. Baina zergatik ez dago Armentia-1 putzua zulatuta? Gasteizko Udalak ez zuelako obrak egiteko baimenik eman. Horregatik diot oraingo honetan ere asko dagoela egiteko, edo, behintzat, bide asko daudela eraikuntza lanak ez errazteko. Gueñes-Itsaso linea zeharkatzen duten herrietako udal gehienak daude goi tentsioko linearen aurka, eta Gatikako Udala ere Gatika eta Cubnezais arteko goi tentsioko linearen aurka azaldu da oraintsu. Jaurlaritzak neurriak har ditzake.


Ingurumenaren kudeaketa LABORAL Kutxan - Ba da beste modu bat | Laboral Kutxa Blog\nErakunde aitzindaria gara ingurumenaren zaintzan. Duela ia 20 urtez geroztik, AENORek ziurtatutako ingurumena kudeatzeko sistema bat dugu, gure egoitza nagusiak energia-kalifikaziorik handiena du, eta konpromiso garbia eta irmoa dugu klimaren krisiari aurre egiteko Nazio Batuek sustatutako Garapen Iraunkorrerako Helburuekin.\nBultzatzen ditugun ekimenen bidez gure egoitza nagusian eta bulegoetan finantza-kudeaketaren eremuan (hau da, gure hornitzaileekin eta bezeroekin eta gizarteari begira) zer egiten dugun kontatuko dizugu.\nGure ingurumen-portaera etengabe hobetzea, kutsadurari aurrea hartzea eta ingurumena babestea. Horiek dira gure ingurumen-politikaren hiru helburuak. Horretarako, hainbat jardun-lerro ditugu. Alde batetik, plantillaren kontzientziazioa; LABORAL Kutxan lan egiten duten pertsona guztiak prestatzen ditugu ingurumen-kontzientzia izan dezaten. Gainera, gasen emisioa murrizteko lan egiten dugu, eta, horretarako, gure hondakinak gutxiagotzen ditugu eta berrerabili eta birziklatu egiten dugu. Halaber, politika orokorrari lotutako irizpideak gure bulego eta zentro guztietara helarazteko konpromisoa dugu, eta interes-taldeekin, enpresa hornitzaileekin eta kontratistekin lankidetzan dihardugu, ingurumenaren hobekuntzan ahal dugun guztia egiteko.\nIraunkortasuna gure estrategian\nIngurumenarekin dugun konpromiso publikoak ia bi hamarkada ditu: 2001. urtean, AENORek ziurtatutako ingurumena kudeatzeko sistema bat garatu genuen, eta aitzindariak izan ginen Espainiako finantza-sektorean.\nEgoitza nagusiaren eraberritzea ingurumen-mugarri bat lortzeko\n2018an, Arrasateko egoitzaren eraberritzea amaitu genuen, hainbat urteren ondoren. Iraunkortasunaren eta ingurumenaren zaintzaren inguruko irizpide zorrotzei jarraitu genien, eta emaitza bankaren arloko ingurumen-mugarri paregabe bat izan zen: gure egoitza nagusiaren A kalifikazioa. Jardun mota oro egin ziren, hala nola isolamendu termikoa hobetzea eta argi fluoreszenteak dagoen argi naturalaren arabera automatikoki doitzen diren LED luminariekin ordeztea.\nNolanahi ere, garrantzitsuena gasolio-galdara zaharra klimatizaziorako geotermia-sistema batekin ordeztea izan zen. Sistema horrek eraikineko hotz- eta bero-premiei erantzuten die, oso kontsumo elektriko txikiarekin. Bero-eskaririk handieneko uneetan (hau da, neguko hilabeteetan) geotermia osatzeko, tokiko zurezko ezpala erabiltzen duen biomasa-galdara bat instalatu zen. Gure energia-kontsumoak murrizteko funtsezkoa den inbertsio horrek Europar Batasunaren finantza-babesa jaso zuen Eskualde Garapeneko Europako Funtsaren (EGEF) bitartez.\nEmisioen murrizketa eta energiaren aurrezpena\nGure egoitza nagusirako sistema berri horri eta gure bulego-sarean egin ditugun inbertsio eta planei esker, gure ingurumen-portaera era esanguratsuan hobetu ahal izan dugu. 2016. urtean, 144 tona gasolio eta propano emititzen genituen, eta 2018an, berriz, horren seirena: 25 tona. Elektrizitate-emisioak 4.997tik 4.529ra jaitsi ziren, eta zeharkako beste emisio batzuk, berriz, 794tik 740ra. Guztira, azken bi urteetan % 10,8ko jaitsiera izan dute gure emisioek.\nHalaber, askoz ur kantitate txikiagoa erabiltzen dugu\nEra berean, gure egoitza nagusiko instalazioen eraberritzeari esker, ur-kontsumoa nabarmen murriztu ahal izan dugu. 2016. urtean, 11.239 m3 ur kontsumitu genituen, eta 2018an, berriz, 7.447m3. Beraz, 3.700 m3-tik gorako aldea dago. Era berean, pertsonako kontsumoa 26,02 m3-tik 17,12 m3-ra jaitsi da.\nGure lehentasuna datozen urteetarako: Garapen Iraunkorrerako Helburuak\n2016an, Nazio Batuek Garapen Iraunkorrerako 17 helburu ezarri zituzten. Helburu horiek pobrezia desagerrarazteko, planeta babesteko eta munduko bakea eta oparotasuna lortzeko erronkari heldu nahi dion enpresa eta erakunde mota orori zuzenduta daude. Erronka horri ekiteko, LABORAL Kutxan NBEren helburuak aztertu genituen, bakoitzak erakundearen barruan duen garrantzi-maila ezartzeko kalifikatu genituen, eta helburuak lortzeko abian jarri beharreko ekintza-lerroak erabaki genituen. Hona hemen garrantzitsuenak:\nEnergia garbiei eta energia-efizientziari lotutako proiektuak finantzatzeko hitzarmenei eustea.\nGizarte-onura dakarten produktuak eta zerbitzuak eta inbertsio sozialki arduratsuak bultzatzea.\nBertako nekazaritzako elikagaien sektorerako laguntza indartuko dugu eta finantza- eta aseguru-bazterketa saihesteko ahaleginean jarraituko dugu.\n“Enpresa osasungarri” kontzeptuan ez ezik gizartearen finantza-hezkuntzan eta aseguru-hezkuntzan ere sakontzeko lan egingo dugu.\nKreditu-inbertsioa enpresak sustatzera eta berritzera bideratzeko aukera sendotzea.\nGure instalazio eta lantokietan energia-efizientzia hobetzeko eta gure egoitza nagusia berritzeko ahaleginean inbertitzea; gure emisioen bolumena, kontsumoak eta hondakinak murriztuko ditugu.\nGainera, teknologia berrien erabilera sustatzeko konpromisoa hartu dugu, era horretan ibilgailuen erabilera murrizteko, garraio iraunkorra bultzatzeko eta istripuak gutxiagotzeko. Izan ere, Iraunkortasunaren aldeko Euskal Enpresen Elkartearen (IZAITE) parte gara. Irabazi-asmorik gabeko elkarte hori garapen iraunkorrarekin eta gizarte-erantzukizun korporatiboarekin konprometitutako enpresa pribatuen talde batez osatuta dago.\nEgungo ekintza zehatzak: murriztea, berrerabiltzea eta birziklatzea\nPostamail zerbitzuaren bidez murriztea: gaur egun, LABORAL Kutxako 217.000 bezerok ez dituzte postontzi fisikoan jasotzen beren jakinarazpenak, helbide elektronikoan baizik. Era horretan, paperezko milaka gutunen inprimaketa eta bidalketa aurrezten dugu urtean. Neurri horren bidez, iaz erabili genuen paper kantitatea duela bost urte behar izan genuena baino % 38 txikiagoa izan zen. Ingurumenari dagokionez arduratsua den zerbitzu bat hobea ez ezik hartzailearentzat erosoagoa eta eraginkorragoa ere izan daitekeela erakusten duen adibide paradigmatikoa da. Horregatik, sistema honi gero eta bezero gehiago atxikitzea lortu nahi dugu.\nEkipamendu informatikoak berrerabiltzea: ekipamendu informatiko batzuk zaharkituta geratzen dira gure bulegoetan egiten diren zereginetarako, baina erabat operatibo daude. Kasu horietan, GKE-en esku uzten ditugu, zerbitzua ematen jarrai dezaten.\nPapera eta hornigaiak birziklatzea: berrerabili ezin denean, bereizi eta birziklatu egiten dugu, paperezko hondakinak, ekipo informatikoak, plastikoak, fluoreszenteak, pilak eta tonerra egokiro bazter daitezen.\nBizilagunen erkidegoei etxebizitzak birgaitzen laguntzeko zerbitzua\nEnergia-kontsumoa murrizteko bereziki landu daitekeen eremuetako bat etxebizitzen behar bezalako egokitzapena da. Etxebizitza isolatu bat erosoagoa da, eta energia eta dirua aurrezteko aukera ematen du. Horregatik, ingeniaritzan eta eraikuntzan puntakoak diren MONDRAGON korporazioko enpresa batzuekin bat egin dugu, iraunkortasuna, energia-efizientzia eta inbertsioen errentagarritasuna lehenesten dituen Etxebizitzen Berriztapen Eraginkorreko zerbitzua eskaintzeko. Bizilagunen erkidegoei ematen zaien zerbitzua integrala da, aldez aurreko azterlana egiten denetik proiektua amaitzen den artekoa.\nLehen sektorerako laguntza jarraitua\nUrtero, LORRA elkarte-mugimenduarekin lankidetzan jarduten dugu. Mugimendu horrek Bizkaiko 4.000 abeltzaintza-produktore eta nekazaritzako elikagaien produktore baino gehiago biltzen ditu. Harekin, besteak beste, Nekazaritza Ustiategien Lehiaketa bat antolatzen dugu. Horren bidez, Bizkaiko lehen sektoreko nekazaritza-ustiategiak eta profesionalak saritu nahi dira, eta gure baserrietan egiten den enpresa-lan espezialista baliotsua ezagutarazi nahi zaio gizarteari.\nPlanetaren Ordua ekimenean parte hartzen dugu\nPlanetaren Ordua World Wide Fund for Nature (WWF) funtsak sortutako eta bultzatutako munduko jarduera bat da. Martxoko azken larunbatean egiten da urtero, eta borondatezko itzalaldi elektriko batean datza. Horretarako, argiak ordubete itzalita edukitzeko eskatzen zaie herritarrei eta enpresei. LABORAL Kutxak, ingurumenarekin sentsibilizatzeko konpromisoaren barruan, urtero egiten du bat ekimen horrekin; gure sareen eta komunikatzeko baliabideen bidez iragartzen dugu, eta plantilla eta bezeroak animatzen ditugu ekimen horrekin bat egitera.\nIzaite sarearen eta Stop CO2 Euskadi proiektuaren parte gara\nSeguros Lagun Aro Innovabideren parte den bezala (Innovabide Eusko Jaurlaritzak abian jarritako Bide Segurtasunerako Enpresen Sarea da), LABORAL Kutxa Iraunkortasunaren aldeko Euskal Enpresen Elkartearen (Izaite) parte da. Irabazi-asmorik gabeko elkarte bat da, eta garapen iraunkorrarekin eta gizarte-erantzukizun korporatiboarekin konprometitutako enpresa pribatuen talde batez osatuta dago. Oso era aktiboan parte hartzen dugu ekimen eta jardunbide arduratsuei lotutako esperientziak elkartrukatzeko antolatutako elkarrizketa-foroetan.\nHalaber, Stop CO2 Euskadi proiektuaren parte gara. Eusko Jaurlaritzaren proiektua da, eta herritarrek, enpresek eta administrazio publikoek klima-aldaketa eragiten duten emisioak murrizteko egiten dituzten jardunak sustatzen ditu.\nEKIAN parke fotovoltaikoan parte hartzen dugu\nLABORAL Kutxa EKIAN eguzki-parkean parte hartzen duen enpresa multzoaren parte da. Parkea Arabako hegoaldean dago, 55 hektareako azalera, 24 MW-ko potentzia instalatua eta urteko 40.000 MWh inguruko produkzioa du, eta Araba, Bizkaia eta Gipuzkoako instalazio fotovoltaikorik handiena da. Bertan dugun parte-hartzea eredu iraunkorrago baterako energia-trantsizioan laguntzeko dugun borondatearekin lotuta dago.\nIzan ere, iraunkortasuna gure politikaren ardatz nagusi bat da eta, urtez urte, gizarteari egiten diogun ekarpena handiagoa eta gure ingurumen-inpaktua txikiagoa izateko lan egiten dugu. Gure aurrerapenei buruz gehiago jakin nahi baduzu, gure webgune korporatiboan urtero argitaratzen dugun Gizarte Erantzukizunaren Memoria irakur dezakezu.\nTags: ingurumena Laboral Kutxa Laboral Kutxa @eu


Euskara euskaraz artatzeko | Euskara euskaraz artatzeko – iparraldekohitza\nurtarrila 6, 2022\nHizkuntza arazoak dituzten haur euskaldunak artatzeko, hizkuntza gaitasuna neurtzeko tresna bat sortu dute Ipar Euskal Herrian. ‘Higa’ du izena, eta ontze bidean da.\nMota askotakoak izan daitezke hizkuntza patologiak: afasia, dislexia, hitz jario motela, ulermenerako edota ekoizpenerako zailtasunak… Hain zuzen, horiek artatzeko lanetan aritzen dira logopeda edo ortofonistak. Lehenik, pazientearen hizkuntza garapena neurtzen dute, eta, ondotik, ariketa bereziak egiten dituzte patologia artatzeko. Ipar Euskal Herrian, ordea, material gehiena frantsesezkoa da. Hain zuzen, egoera iraultzeko, ortofonista euskaldunek talde bat osatu dute, haur euskaldunak artatzeko materiala sortzeko helburuarekin.\n«Hasieran, elebitasunaren inguruan interesa zuten profesional batzuk bildu ginen, eta emeki-emeki ohartu ginen ortofonistek euskarazko hizkuntza maila aztertzeko tresna baten behar handia genuela», azaldu du Joana Itzaina ortofonistak. Bada, ikertzaile batzuekin elkarlanean, Higa tresna sortu dute: haur euskaldunen —elebakar zein elebidunen— hizkuntza garapena neurtzeko tresna bat da. Adin lagin bateko haurren hizkuntza maila neurtzeko balio du, eta horren bidez «batezbesteko maila» ezagutzea da helburua, ondotik hizkuntza arazoak dituzten haurrak eskala horretan kokatu ahal izateko, eta egoki artatzeko.\nItzaina: «Hizkuntza patologiak neurtzeko edo hizkuntza patologiarik baden ikusteko, badira anitz tresna, baina euskarazkorik ez genuen. Hutsetik abiatzen ginen, eta abiapuntu bat hautatu behar izan dugu». Hala, 4 eta 8 urte bitarteko haurren hizkuntza maila neurtzeko tresna bat sortzeko lanean aritu dira. Fonologia, lexikoa, eta gramatika eta morfosintaxia neurtzeko diseinatu dute; arlo bakoitzean, haurren ulermen eta ekoizpen mailak neurtu dituzte. Horretarako, eskola elebidunetan eta ikastoletan ibili dira ortofonistak, «batezbesteko» emaitza horiek lortu ahal izateko. Datuak bildurik, orain, hizkuntzalari batzuen esku utzi dituzte: Marie Pourquie Iker ikerketa zentrokoa eta Marijo Ezeizabarrena Elebilab laborategikoa ariko dira datuak aztertzen.\nOraingoz, Ezeizabarrenak azaldu du tresna bera aztertzen ari direla, eraginkorra den ikusteko. «Erabaki behar izan dugu zein irudi, zein hitz, zein grabaketa erabili. Osatu dugun materiala probatu dugu Iparraldeko eskoletan, eta, beraz, euskalkiekin ere adi ibili behar izan dugu. Tresnak ez du balio euskalki guztietarako, baina edozein lekutako umeentzat egingarria izan zitekeen materiala prestatzea izan da erronka». Adibide praktiko bat eman du: 4 urteko haur baten ulermena neurtzeko, hodei edo laino hitzetarik zein baliatu erabaki behar izan dute. «Guk haurrari galdetu behar diogu ‘Zein da hodeiaren irudia?’, edo galdetu behar diogu ‘Zein da lainoaren irudia?’, horrelako galderak izan ditugu, eta ahal bezain tresna egokia egiten saiatu gara», azaldu du.\nItzainak zehaztu du haur elebidunen kasuan hizkuntza azkarrena neurtzen dutela patologiarik baden ikusteko. «Gaur egun, haur euskaldun guziak goiz ala berant elebidunak bilakatzen dira. Beraz, tresna sortzean bi irizpide kontuan hartu behar genituen: batetik, euskarari egokitua zen tresna bat sortzea, eta, bestetik, elebitasuna kontuan hartzea». Azaldu du haur elebidun batek, berez, hizkuntza patologia bat izanez gero, bi hizkuntzak dituela kaltetuak. «Haatik, gertatzen ahal da hizkuntza bat gutxiago entzun izana. Adibidez, 4 urteko haur bat frantsesez mintzo bada familian, eta ikastolan sartzen bada hiru urtetan, frantsesa aise denbora gehiagoz entzun du. Segur aski, bere hizkuntza maila neurtuz gero, euskara maila apalagoa izanen du, baina horrek ez du baitezpada erran nahi patologia bat duenik».\nEzeizabarrenak, gainera, nabarmendu du elebitasuna «mota askotakoa» izan daitekeela: «Era askotako elebidunak dauzkagu, txikien artean ere bai. Kontuan izan beharko dugu, beraz, ezin direla balio edo emaitza berak lortu ingurune euskaldunetan eta ingurune erdaldunetan bizi diren umeen artean». Haren ustez, beraz, hau da hurrengo erronka: «Testuinguruen arabera egokitu beharko da Higa tresnarekin lortu dugun erreferentziala».\nProiektu hori garatzeko, Geroa fundazioaren eta Akitania Berriko Eskualdearen laguntza ekonomikoa izan du taldeak. Eskualdeak ikertzaileen postuak diruztatuko ditu epe batez, eta Geroa fundazioak 70.000 euroko laguntza eman dio proiektuari. Izan ere, Higa tresna sortu ondotik, bigarren urratsa hizkuntza patologiak artatzeko euskarazko ariketa bereziak sortzea izanen da. «Usaian, frantsesez jadanik prest diren ariketak eta tresnak baliatzen ditugu, itzulpena eginez. Sorrera prozesuan parte hartzea aberasgarria izan da, eta oraino anitz gauza ditugu garatzeko euskaraz», dio Itzainak.


Irekia Eusko Jaurlaritza - Gobierno Vasco :: Eusko Jaurlaritzak eta hiru foru aldundiek EAEn Euskaraldia ekimena koordinatzeko akordioa sinatuko dute lehenengoz (Gobernu Bilera 2021-11-16)\n<img src="https://www.irekia.euskadi.eus/uploads/cover_photos/73331/original/fotoconsejo.jpg" style="max-width:100%" alt="" />\nGaurko Gobernu Kontseiluak Euskal Autonomia Erkidegoko Administrazio Orokorraren eta Araba, Bizkaia eta Gipuzkoako foru aldundien artean, Euskal Autonomia Erkidegoko eremuan Euskaraldia ekimena gauzatzeko 2021-2024 epealdirako hitzarmena sinatzeko baimena eman du. Lau erakundeek sinatzen duten mota honetako lehenengo hitzarmena da.\nLau urtez indarrean egongo den akordio honek erakunde bakoitzaren ardura eta zereginak zehaztuko ditu Euskaraldiaren garapen egokirako erakunde arteko koordinazioa finkatuz. Eusko Jaurlaritzaren ardura izango da Euskaraldia antolatzeko behar den oinarrizko egitura bermatzeko laguntza ematea (antolaketa eta koordinazio orokorra egitea Topagunearekin batera, dinamizazio orokorra koordinatzea…) eta foru aldundiena, aldiz, lurralde bakoitzean Euskaraldia sustatzeko laguntzea (udalerriekin koordinazioa sustatzea, formakuntza eta dinamizazio ekintzak sustatzea…).\nEuskaraldia Eusko Jaurlaritzak eta Euskaltzaleen Topagunea Federazioak bultzatutako ekimena da eta mota guztietako erakunde publiko eta gizarte eragileen laguntzarekin Euskal Herri osoan zabaldu da. 2018an egin zen lehen edizioa, 2020an bigarrena eta hirugarrena datorren urtean, 2022an egingo da. Larunbat honetan, azaroaren 20an, Iruñean aurkeztuko da 2022ko ariketa.


Bidaiatu, ekintzailetzarako ikastarorik onena - Art for life!\nBidaiatu, ekintzailetzarako ikastarorik onena\nPertsona ekintzaile asko ezagututa eta nire esperientzia kontuan hartuta, konturatzen naiz bidaiatzeak (modu askean, motxilarekin, esperientzia gisa eta bizi-ikaskuntza gisa) zure kontura lan egiteko beharrezko tresnak eta trebetasunak ematen dizkizula. Master bat da berez, kultura ekintzailea garatzeko.\nZer ezaugarri bidaiari izan daitezke baliagarriak ekiteko?\nBeldurra kudeatzea: norberaren konturako bidaia orok du, hasi aurretik, urdailean tximeletak eta hanketan dardara nahastea. Arnasa hartzen eta emozio horiek kudeatzen jakitea ezinbestekoa da, beldurra pentsamendu beldurgarriak asmatzen ari denean edo errealitatearekin zerikusirik ez duen patua idealizatzen duenean antzematen jakitea.\nHasi behar baduzu, ikasi behar duzun lehen gauzetako bat beldurra eta ziurgabetasuna kudeatzea da.\nPertsona desberdinekin eta ezezagunekin harremanetan jartzea: hizkuntza komun bat partekatzen ez duten pertsonekin harremanetan jartzeak zure komunikazio-tresnak eta enpatia indartzen ditu, ezer ezinezkoa dela jakinarazten dizu.\nDesinhibitzea eta elkarrizketak naturaltasunez egitea, beste pertsona batzuen bizitzez eta errealitateaz interesatzea, izaera desberdinak izatea eta egitea, horixe da, hain zuzen ere, zure bezeroekin eta lankidetza-sarearekin harremanetan jartzean beharko duzuna.\nBakardadean ekitea oso zaila (eta aspergarria) izan daiteke; beraz, hobe duzu sare kolaboratzaile bat gertu izatea ilusioz betetako proiektuak bultzatzeko. Bakarrik bazaude ere, inoiz ez bakardadean.\nGauez, ezerezaren erdian, ezagutzen ez duzun hiri horretan, iristen ez den eguneko azken autobus horrek etsi gabe inprobisatzea du helburu.\nEkintzailetzan zehar, askotariko egoerak aurkituko dituzu, eta inprobisazio- eta pazientzia-dosi bat eskatuko dizute.\nEgoera posibleei aurrea hartzea eta ezustekoetatik jarrera positiboarekin eta "dena beti ateratzen dela" jakinda itzultzea funtsezko gaia da negozio finkatuetan edo hasiberrietan, bai eta erakunde handiagoetako barne-ekintzailetzarako ere.\nKlima desberdinetara, zuretzat berriak diren janarietara egokitzea, beste pentsamendu-paradigma batzuk ulertzea eta zure kultura ikuspegi kritikoarekin begiratzea. Hizpide dugun moldagarritasunak eszenatoki berriak onartzearekin du zerikusia, flow jarreratik esperientziei burua irekitzearekin, serendipia aprobetxatuz.\nAgentzia sekretu bat museora doa pentsatzera\nSormenari buruz. 'Creare humanum est' badelako\nSaioak dinamizatzeko erabakigarriak diren gakoak


Heather Morrisen 'Auschwitzeko tatuatzailea' euskaraz argitaratu du Alberdaniak | 111 Akademia\nHeather Morrisen ‘Auschwitzeko tatuatzailea’ euskaraz argitaratu du Alberdaniak\nMiel Anjel Elustondok ekarri du euskarara nazioarteko best-sellerra\n44 herrialdetan bi milioi irakurletik gora izan du Heather Morrisen Auschwitzeko tatuatzailea eleberriak, eta gaurtik aurrera euskaraz irakurtzeko aukera badugu: Miel Anjel Elustondok ekarri du euskarara nazioarteko best-seller hau, eta Alberdania etxeak eman du argitara. Ekainaren 17an aurkeztu dute Donostian, itzultzailea bera eta Jorge Giménez Bech editorea bertan zirela.\nHolokaustoaren literaturari begirada luzatuz ekin dio editoreak saioari: “XX. mendeko bigarren erdian eta XXI.aren lehen bosten honetan uzta oparoa eman du Holokaustoak mendebaldeko literaturan, eta euskarazkoan ere bilatu du bere tokia. Alberdaniak bere ekarpena egin du, gai hori aldez edo moldez jorratzen duten hainbat liburu argitaratu baititu”. Horien artean, editoreak aipatu ditu Primo Leviren Hau gizon bat bada, Irène Némirovskyren Suite frantsesa eta John Boyneren Pijama marradunaz jantzitako\n“Oraingo honetan –jarraitu du Giménezek–, fikzioa eta errealitatea maisuki lotzen dituen obra bat ekarri nahi izan dugu gure katalogora. Hori baita, hain zuzen ere, Auschwitzeko tatuatzailea: egarriz eta emozioz hasi eta buka irakurtzen den eleberri bat, benetako historia bat agerian jartzen duena”.\nMelbournen bizi den Heather Morris idazle zeelandaberritarra da historia hau paperera eraman duena, eta sekulako arrakasta jasotzen ari da, bai kritikaren aldetik, baita irakurleen onespenari dagokionez ere (44 herrialdetan argitaratua da, eta bi milioitik gora irakurle izan ditu honez gero). Morris ez da, ofizioz, letra-emakumea; aitzitik, Melbourneko ospitale publiko handi batean lan egiten du. 2003an, agure bat aurkeztu zioten, “kontatzeko moduko historia bat izan zezakeena”. Horrela ezagutu zuen Morrisek Lale Sokolov, Auschwitzeko tatuatzailea eleberriaren muinean dagoen benetako historiaren\nprotagonista, Lalek infernu hartan ezagutu eta bizi osorako bikotekide izan zuen Gitarekin batera.\n“Horrela ernaldu zen, bada, eleberri hunkigarri honen hazia –azaldu du editoreak–, eta emaitzak balio literario nabarmenak ditu, erritmo handiz eta kamera maisuki erabiliz kontatutako historia bizi-bizia baita, baina horiek sendoak izanda ere, bada beste balio bat gainerakoei gailentzen zaiena: oso gutxitan irakurri dugu itxaropenaren eta maitasunaren indarraren hain gorazarre argitsurik”.\n“Segurtasun osoko itzultzailea”\nEleberriaren idazkerak ere badu, editorearen ustez, mundu mailako arrakastan zerikusirik,\negiantzekotasun osoko hizkera baitarabil Morrisek liburuko pasarte lazgarrienetan bezala baita samurrenetan ere. Argitaletxeak, berezitasun hori kontuan izanik, kontu handiz zaindu nahi izan du euskaratzailearen aukera, eta segurtasun osoko itzultzaile bati egin zion enkargua: Miel Anjel Elustondori.\nItzultzaileak azaldu duenez, hasiera-hasieratik harrapatu zuen historiak, are gehiago jakinda Lale eta Gita Sokolovek bizi izandako historia dagoela eleberriaren muinean: Lale Sokolov tatuatzaile lanetan ari zen Auschwitz-Birkenaun. Zenbaki bana tatuatzen zien bera bezala suntsigai sartzen zirenei. Egun batean, tatuatzeko txandaren zain zegoen neska bat ikusi zuen, Gita, dardar batean, izuak goitik behera hartuta. Laleren bihotza maitasunez goritu zen instantean, eta erabaki irmoa hartu zuen: infernu hartatik biek bizirik atera behar zuten.\nElustondok aitortu duenez, “bizitzak izan ohi dituen kasualitate horietako bategatik, duela hilabete batzuk Auschwitz-Birkenau esparruetara bisita egin nuen, inguru haietan bidaian nenbilela. Artean, noski, ez nuen Alberdaniaren enkarguaren berri, baina gerora oso baliagarria gertatu zait, itzulpenean murgiltzerakoan, han ikusitakoa, marka uzten baitu buru-bihotzean gizakiak gizakiaren kontra erabil dezakeen ankerkeriaren aztarna mutu haiek ikusteak”.\nBere lanari buruzko gogoeta egin du, ondoren, Elustondok: “eleberri honek mundu zabalean horrelako onespena jaso izanak baldintzatzen du, jakina, itzultzailearen jokabidea: bete behar ditu, ahalik eta zintzoen, testua arrakastaraino eraman duten ezaugarriak. Adibidez, hizkera zuzena, baina era berean aberatsa; bizkorra, baina ez sotiltasun gabea; zorrotza, baina eztia izaten ere badakiena. Hitz bakarrean bildu beharko banu eleberri honen idazkeraren nondik norakoa, eraginkortasuna aukeratuko nuke gako-\nAzkenik, itzultzaileak eta editoreak Auschwitzeko tatuatzailea eleberriaren publikoaz hitz egin dute: irakurle mota ugarirentzako irakurgai egokia da; bai literaturzalearentzat, bai lekukotza estimatzen duenarentzat, bai testuari bizitasuna eta trama landua eskatzen dizkionarentzat.


'Black Friday'-ren aurrean, 'Green Friday' — Gaztezulo\n'Black Friday'-ren aurrean, 'Green Friday'\n'Black Friday'-ren aurrean, 'Green Friday' Bestelako kontsumo ereduak elikatzea guztion onerako delako! https://www.gaztezulo.eus/albisteak/black-friday-ren-aurrean-green-friday https://www.gaztezulo.eus/albisteak/black-friday-ren-aurrean-green-friday/@@download/image/img_cvillalonga_20161125-093037_imagenes_lv_otras_fuentes_istock-179295311-kjQB-U4121483769126ZB-992x558@LaVanguardia-Web.jpg\nBestelako kontsumo ereduak elikatzea guztion onerako delako!\nDakizuenez, gaur ostiral berezia da kontsumoari dagokionez; AEBetatik etorritako Black Friday deskontu itzelen egun handia da. Estimatzen denez, Gipuzkoan bakarrik 200.000 pakete banatuko dira egun bakarrean, eta Euskadiko biztanle bakoitzak bataz-beste 250 euro gastatuko ditu gaur. Baina ostiral hau beltza da hainbatentzat, eta ez deskontuengatik; saltoki txikiek ezin diete kapitalismoaren atzapar erraldoiei ihes egin, eta egun bakar honetan sortuko diren milaka tona hondakinek oraindik eta gehiago kaltetuko dute ingurugiroa. Oraindik ziur zaude beraz gaur erosiko dituzun mauka horiek benetan merezi ote duten?\nBadira egun honi planto egiteko bildu direnak, eta horrela, Green Friday kontzeptua aldarrikatu dute. Baina, zer da Green Friday? Hauek dira egun beltz honi kolore pixkat jartzeko proposatzen dituzten neurriak:\n- KONTSUMO ARDURATSUA: Hain zuzen, Black Friday-ek lortzen duena hauxe da; benetan behar ez ditugun gauzak konpultsiboki erostea. Adibidez, oso merke ikusi dugun beroki bat erostea, etxean beste hiru ditugun arren. Eta horrela, milaka produkturekin. Horren aurrean, ez ote da hobeto benetan beharra dugunean erostea?\n- INGURUKO SALTOKIAK BABESTEA: Gure auzoetako dendek ezin dute Amazonen deskontu ikaragarriekin lehiatu, baina beharbada gure beharrak hobeto ase ditzakete; ezagutzen dituzu inguruan dauden produkutak?\n- INGURUGIROA BABESTU: Hong-Kongetik ekarriko dizuten mugikor berrian %50eko deskontua lortu duzu, aupa zu! Baina badakizu zenbat kutsatuko duzun paketetxo hori munduko beste puntatik zure etxeko portaleraino garraiatzeagatik?\n- MERKEALDIAK vs. KALITATEA: Egun honetan deskontu handiak topatu daitezke, baina kontuz, disdiratzen duen oro ez baita urrezkoa; askotan deskontu horiek ez dira errealak izaten, eta gehienetan stock-ean dauden produktuak ateratzen dituzte, asko defektuekin.\nAzken finean, garrantzitsuena hauxe da; buruarekin erostea, behar duguna bakarrik eskuratzea eta ez liluratzea zenbaki magikoekin.


Zuzeneko saioa Planetarioan: maiatzeko zerua\n"Maiatzeko zerua": planetarioan zuzenean egindako saio bat da. Bertan, hurrengo hilabetean ikusiko diren izarrik eta konstelaziorik nabarmenenak erakutsiko dizkizugu. Ikusgai diren bost planetak zeruan non aurkitu ere esango dizugu. Gainera, hilabete bakoitzean fenomeno astronomiko desberdin bat azalduko dizugu. Hilabete honetan Ilargiaren faseei buruz hitzegingo dugu eta zergatik gertatzen diren azalduko dugu. Leihaketa batean parte hartzera ere gonbidatzen zaitugu: saioaren ondoren galdera bat erantzun ahal izango duzu. Asmatzen dutenen artean opari bat zozketatuko dugu. Adina: 9 urtetik aurrera. Saioa euskeraz: apirilaren 28a, goizeko 12:30an. Planetarioko sarrerarekin.\nZULO BELTZ BATEN LEHENENGO IRUDIA\nEGUN HAUETAN AZALPENAK PLANETARIOAN Hurrengo egunetan ondorengo saioetan azalduko dizugu: -Larunbata, apirilak 13an: 13:15etako saioaan, gazteleraz. -Igandea, apirilak 14ean: 17:00etako saioan, euskaraz. -Astelehena, apirilak 15ean: 13:15etako saioan, gazteleraz. -Asteartea, apirilak 16ean: 17:00etako saioan, euskaraz. -Asteazkena, apirilak 17an: 13:15etako saioan, gazteleraz. ALBISTEA Aurreko asteazkenean, apirilaren 10ean, EHTeko (Event Horizon Telescope, Gertaeren Horizonte Teleskopioa) astronomoek emandako prentsaurreko batean, munduak zulo beltz baten lehen argazkia ikusi ahal izan zuen. M87 galaxian kokatutako zulo beltz supermasibo bat da, gugandik 55 milioi urteko distantziara dagoena eta gure Eguzkiak baino 6.500 aldiz masa gehiago duena. Zulo beltz supermasiboak erlatiboki nahiko txikiak diren objektu astronomikoak dira, hori…\n2019ko zeruko behaketak astronomiako behatokian\nBisita gidatuak egingo dira zeruko objektu desberdinak teleskopioz eta prismatikoz behatzeko. Objektu hauek desberdinak izango dira garaiaren arabera, baina orokorrean hauek ikusiko dira: ilargia, planetak, nebulosak, izar-kumuluak, galaxiak, izar bikoitzak,... Bisita gidatuak ondorengo egunetan egingo dira: urtarrilak 11 18:30-20:00 EROSI ZURE TICKETA otsailak 8 19:15-20:45 EROSI ZURE TICKETA martxoak 15 19:45-21:15 EROSI ZURE TICKETA apirilak 12 21:30-23:00 EROSI ZURE TICKETA maiatzak 10 21:45-23:15 EROSI ZURE TICKETA ekainak 7 22:15-23:45 EROSI ZURE TICKETA Prezioa: 12 € (abonatuak: 10 €) Adina: 10 urtetik aurrera. * Baldintza meteorologikoak ez badira egokiak, behaketa bertan behera geldituko da. Kasu honetan dirua itzuliko…\n"Hilabeteko zerua"ren hurrengo saioak\nUrtean zehar hurrengo hilabeteko zerua azaltzeko zuzeneko saioak egiten ditugu eta aldi berean, gai astronomiko desberdin bati buruz hitzegingo dizugu. Hauek dira egunak eta gaiak:\nIrailetik ekaina bitartean\nTaldeak bakarrik eta aurrez erreserba. - 17:30 eusk 2D\n- 18:15 gazt 2D - 12:30 eusk 2D\n- 13:15 gazt 3D\n- 17:00 eusk 3D\n- 18:00 gazt 2D\nUztaila / Abuztua\n- 12:30 eusk\n- 18:00 eusk 3D\n- 19:00 gazt - 12:30 eusk\n- 19:00 gazt\nMuseoa 10€ 7€\nPlanetarium-a 2D/3D 3,5€ 4€ 2,5€ 3€\nMuseoa + Planetariuma 12€ 12,5€ 9€ 9,5€\nMuseoa + Planetariuma + Bisita gidatua Animalian 16€ 16,5€ 13€ 13,5€\n* Bisita gidatua Animalian: +5€ (Eureka!-ren lagunak +4€)\n* 0-3 urte: Museoa: 0€ / Planetariuma 2D: 2,5€ / Planetariuma 3D: 3€ (ez da gomendatzen)\nMax Flight 8,00€/cabina (2 pax)\nBONOEN EROSKETA & OPARIA\nAukeratu gehien atsegin duzun simulagailua eta 10 txandako bonoa erosi eta 2 bidai oparitzen dizuegu.\n3 hilabeko iraupena izango lukete\nSalmenta Eureka!ko harreran Opari bonoa\nMuseo, planetarium eta Animaliako sarrerak fetxa ireki batean erosi ditzakezu.\n3 hilabeko iraupena izango lukete.\nSalmenta Eureka!ko harreran\n* 0-3 urteko museoko doako sarrera taldeen kasuan ez da ezartzen\n* Beste beherapenak galdetu museoko harreran.\n* 15 laguneko talden deskontua egiteko behar beharrezkoa da aldez aurretik erreserba egin izatea (apirilak 13tik 17ra izan ezik), informazoa eta erreserbak 943 012 478 telefonoan.\n*2D eta 3D\nKaluoka’hina: uharri sorgindua\nAsteroideak eta kometak


Semaltiko aditua: nola eragiten die backlinkak SEO kanpainari\nEdozein lineako negozioetan, bilaketa motorearen optimizazioa funtsezkoa da lineako egiaztapenen ikusgarritasuneanbaita sinesgarritasuna eta bihurketa handituz. Arrazoi hauei eta arrazoi hauei dagokienez, sailkapena merkaturatzaile digitala daSEOa arakatzeko. Searchmetrics-ek argitaratutako Google ranking faktoreen arabera, Google algoritmoak dituen faktoreak erabiltzen dituguneak sailkatzeko, besteak beste, edukien garrantzia eta autoritatea, web guneko diseinu tekniko eta teknikoak, Google-ren edukien erabiltzaileen seinaleaksentsibilizazioa eta backlinken gaitasuna .\nHala ere, gaur egun exekutatzen diren webgune batzuen azterketa sakona guztiz erakus daitekeaurkikuntza desberdinak. Esate baterako, hitz gako multzo zehatzetarako, loturak kalitate eta kantitateak ez du esan nahi posizioa Google-riduzu sailkapenean. Esate baterako, estekak gaizki dituzten webguneek backlinkak indartsuagoak dituztenak baino altuagoak izan daitezke.\nSearchmetrics-ek denboran zehar iragarkiak sailkapen gisa galdu dituela adierazten duGoogle algoritmoaren faktorea gaur egun beste faktore batzuk nahiago ditu. Aldaketa hau gizarte komunikabideen marketinaren gorakadatik dator. Gizarte-komunikabideek asko dutekalitatezko trafikoaren irudikapen hobea lortzeko loturak partekatzea. Ondorioz, backlinkak ez dira lehenbiziko faktoreaaurretik. Puntuazio guneak baino gorabeherak gainditzen dituen faktorea da.\nJack Miller, Senior Customer Succcess kudeatzailea Semalt ,SEO kanpainari lotutako backlinkatzearen garrantzia aztertzen du.\nEduki eta erabiltzaileen asmoa\nGoogle-k esaten duenez SEO-a egiten denean kontuan hartu beharreko gauza garrantzitsuenetako bat daedukiaren garrantzia. Faktore hau zure webgunean jarri duzun edukirako erabilgarritasuna da, trafiko tona marraztuz. Theedukiaren garrantzia bilaketa motaren araberakoa da. Google bot-ak ere egoera honen aprobetxamendua detektatzen du. Blackhat SEO keyword stuffing bezalako trikimailuak jada ez da lanean eta Google-k webgune horietako scraps egun gai batean.\nErabiltzaileen asmoarekin, erabiltzaileak dagokion edukiarekin erlazionatzen dubilaketa-emaitzak. Trafiko masiboak lortzeak bait-and-switch taktikak orain Google algoritmoaren erabilera egoki bat egiteko konfiskatu ditu,prozesu osoa orain edukia oinarritzat hartuta. Google-k Interneteko marketers aholkatzen ditu edukien garrantziaren eta erabiltzailearen arteko oreka lortzekogogobetetasuna, ez soilik gako-hitzak.\nZure webgunearen arkitekturak ez luke akatsik eta akatsik izan. Gune izan behar lukeazkar nahikoa eta sentikorra gailu desberdinetan lan egiteko, sistema eragile nabigatzaile ezberdinetan. Google algoritmoak saritzen du webguneaMugikorreko interfaze atsegin bat sentikorrena sailkapenaren bidez. Beste faktore tekniko batzuk: gune abiadura, fitxategi tamaina, barne lotura eta HTTPSHostatzeak SEO teknologiarekin estekatzeko eta estekatzeko erabiltzen du.\nMarketing digitalean, SEO errendimendua lineako presentziaren ardatza da etabranding digital. Backlinking webguneen sailkapenean magia egiten ari diren SEO estrategietako bat da. Hala ere, azkenarekinGoogle-ren algoritmoaren funtzionamendurako aldaketak, beste faktore batzuk, hala nola HTTPS arauak, Mobile friendly initiatives, edukiaren garrantzia eta gizartekomunikabideen marketina sartuko da. Egin klik tasen sakatzean, gako-hitz beteak eta bait-and-switch bezalako teknikak ez dira gehiago funtzionatuko eta agianSEO zigorra lortzea. Horregatik, backlinkatzeak ez du pisu handia jarriko, SEO kanpaina berezia egin nahi duzunean.


Estitxu Fernandez - Wikipedia, entziklopedia askea.\nEstitxu Fernandez Maritxalar (Lesaka, Nafarroa, 1975eko azaroaren 2a) telebista-aurkezlea eta kazetaria da. Psikologia ikasketak egin ditu. Gainera, bertsolaritzan aritu izan da.\nLesaka, 1975eko azaroaren 2a (45 urte)\nBertsotarako zaletasuna familiatik datorkio, aitaren aldetik Saibururen birbiloba eta amaren aldetik Markos Maritxalarren iloba da. 90koen hamarkadan Nafarroako Bertsolari Txapelketan 8 aldiz parte hartu eta 1996, 1997 eta 1998ko finaletan kantatu zuen. 1997ko Bertsolari Txapelketa Nagusian ere parte hartu zuen.\nPsikologo lanak utzi eta Euskal Irrati Telebistan lan egiten hasi zen. 2000ko eta 2001eko udetan, ETB 1eko Su Festa telebista-saioa aurkeztu zuen; eta 2001ean, Sorginen laratza telebista-saioa, Xabier Euzkitzerekin eta Klaudio Landarekin batera. Urte horretan ere, Bertatik Bertara saioa aurkeztu zuen, Andoni Aizpuru ordezkatuz. 2002an Bexamela telebista-saioan agertu zen, eta urtebete geroago, 2003an, Bizizaleak saioan. Ondoren, igande goizetako Kirolez Kirol telebista-saioa, Gaur egun albistegietako kirol-tartea eta Euskadi Irratiko Tartaria irratsaioa aurkezten zituen. 2007ko Gaboneko Euskal Kantuen Gaua aurkeztu zuen Julio Ibarrarekin.\n1998-1999 Berriak Ttipi-Ttapa Telebista Aurkezlea\n1999-2004 Bertatik bertara ETB 1 Gonbidatua (1999-2000), kolaboratzailea (2000-2002) eta aurkezlea (2003-2004)\n2000-2001 Su Festa ETB 1 Aurkezlea\n2000 Jaiak 2000 ETB 1 Aurkezlea\n2001 Jaiak 2001 ETB 1 Aurkezlea\n2004-2006 Sorginen laratza ETB 1 Kolaboratzailea / Aurkezlea\n2002 Euskadi Irratia 20 urte ETB 1 Gonbidatua (atal 1)\n2002 Jaiak 2002 ETB 1 Aurkezlea\n2002-2003 Bexamela ETB 1 Aurkezlea\n2003-2004 Bizizaleak ETB 1 Aurkezlea\n2004-2005 Kaixo 2005 ETB 1 Urte amaierako kanpaikadak\n2006 Umezaina (Supernanny) ETB 1 Aurkezlea\n2006 Euskal Kantuen Gaua 2006 ETB 1 Aurkezlea\n2007 Euskal Kantuen Gaua 2007 ETB 1 Aurkezlea\n2008 Euskal Kantuen Gaua 2008 ETB 1 Aurkezlea\n2010-2011 Arratsaldero ETB 1 Aurkezlea\n2010 Euskal Kantuen Gaua 2010 ETB 1 Aurkezlea\n2011 Anitzele ETB 1 Gonbidatua (atal 1)\n2011 Euskal Kantuen Gaua 2011 ETB 1 Euskal kanten popurria (ETBko aurkezleak)\n2012 Hitzetik Hortzera ETB 1 Gonbidatua (atal 1)\n2012 Nomada express ETB 1 Aurkezlea (atal 1)\n2012 Euskal Kantuen Gaua 2012 ETB 1 "You shook me all night long" (Sorginen laratza lantaldea)\nKirolez kirol ETB 1 Aurkezlea\n2009-? Gaur egun Kirolak ETB 1 Aurkezlea\n↑ Bertsolari aldizkaria 27. zenbakia, 1997\nBerriak Estitxu Fernandezi eginiko elkarrizketa\nArgia aldizkariak Estitxu Fernandezi eginiko elkarrizketa.\nBertsozale.com Estitxu Fernandez\nMultimedia: Estitxu Fernandez\nAzken aldaketa 1 uztaila 2020(e)an, 21:41(e)tan\nOrriaren azken aldaketa: 1 uztaila 2020, 21:41.


“2000 del Winnipeg. Diario de a bordo” liburua aurkeztuko da abenduaren 2an | Mondraberri Arrasateko Ataria\nHasiera Albisteak “2000 del Winnipeg. Diario de a bordo” liburua aurkeztuko da abenduaren 2an\nLiburuaren aurkezpena abenduaren 2an Arrasateko Kulturateko areto nagusian, arratsaldeko 18.30-etan izango da, Josu Chueca idazlearekin.\nBehingoz, Nietzsche-ren “Erbestealdiak aske egingo zaituzte” esana egia izan zen. Frantziako kontzentrazio esparruetako edo frankisten kartzeletako burdin hesietako alanbre hesiaren aurrean, ireki zitzaien horizonte berri bat, urruna baina zabala, itsasoz bestaldeko lurretan. Ameriketan, pertsona haietako milaka pertsonak, errefuxiatu berriak, bakea, lana eta\naskatasuna izan zitzaketen Bigarren Mundu Gerra lehertu baino lehen, Winnipeg itsasontziaren espedizioa, esperantzaren itsasontzia. Horri buruz dihardute liburuaren orrialdeek, “2.000 del Winnipeg” izenburuko “itsasontzi barruko egunkaria”ren faksimilaren bidez.\nHura konfiskatu zuen polizia frantsesak, Parisen SEREren egoitza nagusia erregistratu zuenean, eta aipatuta izan da erbestealdiari buruzko hainbat lanetan, eta bereziki espedizioko bidaiari batzuen liburuetan eta testigantzetan; orain, berriz, ia osorik agertzen da, kolektibo aparta haren zati baten eguneroko kazetaritza adierazpen moduan, ezen, kopuruagatik nahiz\nkonposizio sozialagatik, agian Espainiako borrokaldiaren ondorioz erbestealdi osoaren adierazgarriena izan baitzen.\nArgitalpen honetan, “2.000 del WINNIPEG” ale horien erreprodukzio facsimilar horri gehitu diogu Txilera iritsitako bidaiarien zerrenda kontrastatua eta eguneratua. Jakin badakigu beste ahalegin bat izango dela, ez behin betikoa, herrialde horretara iritsi zirenen benetako zerrenda ezartzeko. Baina uste dugu aurrerapen bat dela 2.574 pertsonen izenak ahalik eta gehien zehaztera iristeko, zeintzuk, 1939ko egoera zail hartan, herrialde austral urrunean Itsaso Barearen ertzean, Europak ukatu zizkien bakea eta askatasuna aurkitu baitzuten: “Haiei guztiei eta gaur egun mugak eta itsasoak zeharkatzen jarraitzen dutenei, itsasontzietan, kayukoetan eta pateretan, bihoakie gure esker ona”.


EtnoMet (Aroaren berbaroak): Azken lau urteotako Leonidas izar erauntsi handiena, igandean\nAzken lau urteotako Leonidas izar erauntsi handiena, igandean\nGARA egunkariak zekarren atzo izenburu hori albiste batean. Beharbada, oihartzun handirik izan ez duenez, hemen sakatuz gero, oso-osorik duzue irakurgai:\nEzohiko ikuskizuna izanen da igande egunsentian, azken lau urteotako Leonidas izar iheskor erauntsirik handiena izango baita. Hala iragarri dute Kanarietako Astrofisika Institutukoek behintzat. Azaroaren 18tik 19rako gauean oso Leonidas erauntsi bizia izango dela uste dute aditu horiek, heldu diren hiru hamarkadetako biziena.\nBatetik, ea zorterik dugun ortziarekin, oskarbi-oskarbi dagoen, alegia. Bestetik bitxia egin zait izar erauntsi hitz elkarketa erabiltzea. Lehenengo aldiz irakurri dut horrelakoa. Orain arte bi elkarketa eta berba ikusi izan ditut, bata izar zaparrada, bestea, ozar izar eta azkena, iñaztura, hirurok abuztuko San Laurendiren malkoen ingurukoak. 258ko abuztuaren 10ean, Sixto II Aita Santua hil eta handik lau egunera, Erromako prefeta batek eskatu omen zion Laurendi zeritzan diakono kristau bati elizako objektu baliotsuak eramateko. Laurendi prefetaren aurrean azaldu zenean, pertsona txiro eta gaixo batzuekin batera, elizako altxorrak beraiek zirela esanez, funtzionario egoskorrak Laurendi hilarazi omen zuen. Tradizio kristauak dioenez, hil-zigorra ezin ikaragarriagoa izan zen: San Laurendi burdinazko parrilla bati lotu eta bertan erre egin omen zuten. Gau hartan ortzian izar loka ugari ikusi omen ziren, Perseus izar-multzotik isuri zirenak. Harrezkero izar loka haiek San Laurendiren malkoak izena hartuko zuten. Beti sasoi beretsuan agertzen dira, abuztuaren 10aren inguruan.\niñaztura: N-Uztarrotze. (Azkue). Hiztegia\nozar-izar: Agorrilaren 9-tik 14eraino, gauaz, argizaite zelarik, ikus zitazken argino batzu zerutik zirurikan jausten, milaka. Gure zaharrak ohartuak ziren gauza horri, eta "ozar-izar" erraiten zioten. Erdaraz "canicule" deitzen dute, erran nahi baita "xakurra"; izen bitxia, izar pilla bati emana. Funtserat -eta euskaldunek ere "ozar" (xakur-zar). Eta hortik heldu da "ozar-izar" hizkuntza". Herria, 1967-8-17.\nposted by Kepa Diegez @ 12:53 PM\nAt 16:24, Anonimoa said…\nOndo diozu, Kepa, San Laurendi (laurentius, erramutik datorkeena, Erramun legez), 258an martirizatua izan zen. Espainia aldetik joana, nonbaitetik daukat, liburuetan topatu ez badut ere, Oska aldekoa zela (sasoi hartan euskalduna izango den Huesca aspaldikoa), baina hala ezbada ere, 7 eliza eraiki zizkioten Erroman, berea duen basilika handiaz gainera, pentsa zenbateko ospea eta izena zuen han... Naturaren Mintzoan (abuzt.10) ipini nebanez, jaiera ikusgarria izan du gurean, eta Espainia zabalean, Eskorial handia bere omenez eraikia izan zen, 'parrilla' baten gisara gainera... Buenoi, hori dena aparte, abuztuko sasoi horretako izar koloka edo izar-loka horiek dira famatuak egin direnak orain, perseida edo, ondo diozunez, ozar-izar ere, baina 'kanikula'rena beste zentzu batekoa denez, ni, neurez, asko gustatzen zaidan 'izar-koloka' edo izar-loka horiekin geklditzen naiz. Euskaldunak izan du zentzu axkarra eta xorrotxa izenak asmatzeko... Ea lokatuta dabilen izarrikk ikusteko aukerarik dugun, nik uste baietz!\nAt 19:47, Erramun Gerrikagoitia said…\nEsaten digu Pello Zabalak:\nOndo diozu, Kepa, San Laurendi (laurentius, erramutik datorkeena, Erramun legez), 258an martirizatua izan zen.\nNik ziur ez dakit hori zelan da baina uste nuen ezetz ezen Erramun ez zetorrela erramu berbatik. Ni neu naiz izenez Erramun, baina Munitibarren Erremon edo Erremontxu ze gure aita zena ere zen Erremon -ez, Erramon-. Nik izena dut hartua ganik gure aita zena nola ohikoa da hainbaten artean.\nBaina uste nuen hori hon Erremon, Erramon edo Erramun ez datorrela tik erremu edo erramu (guk gure inguruan erremu darabilgu ez erramu) eta uste daroat ze Erremon, Erramon edo Erramun zela etymologia popular bat gaizki interpretatua, ze gure aitak izen hori zeukan ze jaio ei zen Erremu (edo Erramu) Egunean -an 1897 apirila 11, nahi luenak komproba lezake ea data hori' jaoteguna hon gure aita zena zen edo ez zen Erramu (edo Erremu) Eguna. Erraz al da hori komprobatzea aita Pello?-.\nZe nire ustea da -baina ez nago ziur, guztiz-, Pello, Erramun datorrela tik Romano izena eta galdurik azken o hori geratzen da Roman nola Juliano eta bestek galdurik azken o hori geratzen da Julian. Eta gero tik Roman izena' sortu ziren bi izen differente bata Roman bera eta bere variantea bokalak trukaturik Ramon, izanik gaur bi izen differente behintzat Espainian, nola entzutea dudan lez Norberto eta Roberto.\nHori holan al da aita frantziskano Pello? Lagundu ahal bazendu eskerrak eta bestela trankil, bainera jakizu ze niretzat da importantea ze da nire izena, ondo gustura darodana eta daukadan ustea buruz bere "historia" eta evolutionea.\nAt 19:49, Erramun Gerrikagoitia said…\nLaurenti izenaren gainean ere ba dut zeozer esateko baina nahi bada beste baterako.\nAt 22:07, Anonimoa said…\nAupa! Bake eta On!\nEz zabiltz oker, Erramun. Laurentius, Lorentzorena, bai, hori 'laurus' laurel edo ereinotza deitzen duzuenetik dator, 'laureado' (buruan 'laurel'koroa ipintzen zietelako) eta hainbat hitz bezala, Laura ere bai. Baina, geuk 'erramu' eta 'Erramu igandea' eta nola esaten ditugun, ba segidan, josi nuen nik Erramun hitza, eta bota nizun amutxue...\nBaina, Erroman, 'Romanus eta Romana' bezala, latineko Erromatar esan nahi duen hitzetiko genitukeen bezala, aldiz, Ramon, Raymond eta enparauak hitz jermanoak bide dira. Hala topatu dut "Diccionario de los nombres" batean, non Ramon, Raimon, Erramon, Erramundo, Raimondo eta beste izenetaz dion: "Nombre germánico, de 'ragin', forma de 'rad', consejo, y 'mund', tutela, protección; viniendo a decir 'el que protege por el consejo'". Beraz, Erramun, aholkularitza da dagokizuna.\nKepa, gure 'aholkulari' izendatzen dugu Erramun, izenetik bertatik: 'aholkulari laureatua' (Erramun erramuduna?)... hara zenbat jolas eta olgeta egin leiken lagunen izenegaz. Kepa, zure 'Kefa' hori, beste baterako utziko dugu...\nAt 22:17, Anonimoa said…\nErramun, barka. Beste zure itaunarekin ahaztu bait naiz. 1897ko Erramu eguna, apirilaren 11, arrazoia duzu, halaxe izan zen, astesantuaren hasiera. Elizako egutegian aurki nezakeen, baina aiseago pentseu dot topatzea, eta hala, Google internetean sartu, eskatu 'Calendario perpetuo', sakatu han 1897 urtea, eta mementu-mementuan ipiniko dizu, urte haretako egutegi urte osokoa. Eta halaxe da: Erramu eguna. Baina, berez, arestian esana, Erramun hori ez da egun horri dagokiona. Egunekoa hartzekotan 'Ramos' izango zen, donostiar famatu Ramox Azkarate bezala. Baina, benetan, euskaldunagoa dirudi, gipuzkoar paraje hauetan behinik behin, Erramu-Erramun...\nAt 00:17, Erramun Gerrikagoitia said…\nEskerrak, Pello, hartu duzun ardurea gatik aztertzeko nire izena eta komprobatzeko datea hon Erramu Eguna 1897an, apirilaren 11an noiz jaio zen gure aita zena.\nArrazoi duzu esatean ze hartu izan balute izena eguneko santuarena behar zuela izan Ramos eta ez Ramon edo Erremon (Erramon edo Erramun). Baina nola izan zen Erremu (Erramu) Eguna pensatu zuten etxekoek han orduko Munitibar, oker interpretaturik orduko jakituria popularrean, ipintzea tik Erremu Eguna ume jaioberriari Erremon (Ramon) izena. Eta oker interpretativo hortatik daukat orai nik ere izen hori, Erremon edo Erramun.\nBerriro ere eskerrak zuri Pello.\nMila esker bioi, zuen elkarrizketa mamitsuagatik!


Loa eta osasun digitala – HarituLab\n2021-12-21Artikuluadependentzia, mugikorra, zelataritza digitalaby Nerea Landajo\nIlun da oraindik. Zer ordu da? Mesanotxeko telefono mugikorra hartu eta goizeko 03:47ak direla ikusten duzu. Oraindik denbora duzu lo egiteko, ondo!\nBaina, hegazkin moduan ez zeneukan aparailu horri erreparatu diozu eta whatsapp mezu batzuk dituzula ikusten duzu, baita mezu elektroniko berri bat ere.\nItzali. Lo egiten saiatzen zara. Jakin-minak jotzen zaitu. Berriro hartu eta whatsappean sartzen zara. Meme barregarriren bat eta zure lankidearen abisu bat, ondoezik dagoela jakinarazteko. Ezin izan du erdibana egiten ari zineten lana amaitu, eta garaiz entregatzeko gai ez dela izango uste du. Nola liteke?\nHaserretu egiten zara. Marmarka zabiltza. Mezu bat idazten diozu. Marka bidalita, ez du jaso. Itxoin. Oraindik ez duzu jaso?\nPentsatzen hasten zara nola izan daitekeen zu kezkatuta egotea eta bera lo egotea, ziur aski lasai asko, inolako kezkarik gabe lotan. Ez duzu berriro harekin bikoterik egingo, inondik inora, azken aldia da hau. Amaitu da. Bera lasai badago, zu ere bai. Behin eta berriz errepikatzen duzu, lasaitasunari eusten saiatzeko eta berriro loak hartzeko.\nBaina ezinezkoa da. Ez dago loak berriro hartzeko modurik.\nUste duzu agian zuk egin beharko zenukeela bere zatia. Bere lanetik bidali zizun azken bertsioa errepasatu, informazio pixka bat bilatu eta, zure bizitzan aurkeztu duzun lanik onena ez bada ere, itxurak salbatu zerbait entregaturik.\nBai hori da… goizeko 05:07ak dira. Garaiz zabiltza oraindik ere beste zer edo zer idazteko.\nAzkeneko bertsioa emailean duzula gogoratzen duzu. Bai, hori da, bertatik hartu ezazu.\nHartu eta lanean hasten zara. Hori da, testu pare bat, beste zita bat, bibliografian gehitu… ondo…badoa itxura hartzen…. Goizeko 8.30ak. 12.00etarako aurkezteko gai izango zarelakoan zaude… beste momentu batean lo egiteko aukera izango duzu…baina, hori bai! Berarekin ez dut beste lanik egingo… ezta pentsatu ere…\nBat-batean, irakurri gabeko emaila gogoratzen duzu… seguruenik spamen bat. Baina berriro ere jakinmina txatxu hori zure atzetik dabil. Mezua zabaldu eta hara!! Lankidearen mezua. Lana bukatuta, birpasatuta eta entregatuta. Mezua idatzi zizunean bukatzear zegoen eta botika hartu, burua bizkortzeko ostetxo bat egitera joan eta lanarekin bukatu zuela esanez. Email bidez bidaltzen dizula entregatu duenaren egiaztagiria ikus dezazun, eta gaua ona igarotzea opa dizula.\n8:50ak dira. 03:47etatik esna zaude.\nOrduan gogoratzen duzu… batzuetan bizitza “hegazkin moduan” jarri behar dela (batez ere gauez).\nEuskal boloak 3Dn inprimatzeko diseinuak\nIkastola domino 3Dn inprimatzeko diseinuak


Euskal baleontzien ibilbideko zikloturistak Iruin Sagardotegian indarrak berritzen dituzte | Iruin Sagardotegia\nIruin SagardotegiaIruin Sagardotegia Euskal baleontzien ibilbideko zikloturistak Iruin Sagardotegian indarrak berritzen dituzte 2018/07/18\nIbilbide zikloturistan parte hartzen diren hogei txirrindulari inguru indarrak berritzeko geldialdi bat egin zuten Iruin sagardotegian aurreko Uztailaren 2an. Irunen hasi zen eta Bilbon egun batzuk geroago bukatzen zuen ibilbide batean.\nZubietako sagardotegian euskal gastronomiako ohiko platerrak zituzten dastatzeko eta txotx-erako sagardo bikaina. Ion Astiazaran izan zen ongi etorria emateko eta Iruineko bodega erakusteko arduraduna, antzindarien ohiko errotze eta Astiazaran anaien dohain modernoak elkartzen dituen sagardotegi bat.\nIruin abentura proiektu honetan babesle bezala parte-hartzen du Subealabicik bultzatuta eta berriro antolaketak bi gurpil dituen ibilgailu honen erabilera inguru iraunkor bat bezala sustatu nahi du, Iruin sagardotegia bat datorren eginkizun bat.\n“Islandia, abentura-lurra. Euskal baleazaleen arrastotik” tituluaren atzean Subealabici-k kultura eta historia elkartu nahi ditu euskal eta islandiako kostak ibiliz, bertan parte hartu zuten euskal baleontzien oroimenez. Ekimeneko zikloturistak Euskadi-n iazko ekainean hasi ziren baina orain abentura Islandiako ipar-mendebaldeko fiordoetan jarraitzen dute, XVII.mendean euskal baleontziek sarri egon ziren lekuak bisitatuz.\nSubealabicik abentura bukatzean, esperientziekin, testigantziekin eta txirrindulariek bisitatuko lekuekin bideo dokumental bat egingo dute eta dokumental honen argitalpenarekin euskal herrialdea eta islandiako herrialdea oraindik gehiago gerturatuko dira.


Boluntariotzako programak – Page 2 – Batekin | Agencia para el voluntariado y la participación social de Álava\nPertsona migratuei gaztelaniaz aurrez aurre erakustea\n, Afro - Asociación de Residentes Afroamericanos\nNazionalitate espainiarra lortzeko interesa duten pertsonei lagun egitea. Boluntarioaren eginkizunak honako hauek izango dira: Migratu iritsi berriei gaztelania irakastea. Irakasleak koordinatzeko bileretan parte hartzea. Ikasgela kudeatzea, ikasle guztien elkarreragina eta ikaskuntza bermatuta. Ikasleen ikaskuntza eta parte-hartzea ebaluatzea. Kulturen arteko komunikazioa erraztea. Ikasleak bertaratzen direla kontrolatzea.\nEskola-laguntza haur eta gazteei\nHaur eta gazteei eskola errefortzua eskaintzea bai online, bai aurrez aurre. Boluntariotzaren eginkizunak honako hauek izango dira: Eskola-lanak egiten laguntzea Hainbat irakasgaitan errefortzua egitea Azterketak prestatzea Zalantzak argitzea Errefortzuko ariketak programatzea Ikasketa ohiturak ikasleen artean ematea Talde dinamikak egitea\nNazionalitate espainiarra lortzeko laguntza\nHeldu migratuentzako lan eta gizarte laguntza